open-index/open-wikipedia-markdown huggingface dataset:
శివకుమార్ శర్మ

**పండిట్ శివకుమార్‌ శర్మ**(1938 జనవరి 13 - 2022 మే 10) భారతదేశానికి చెందిన సంగీత విద్వాంసుడు, సంతూర్ వాయిద్యకారుడు. ఆయన సంగీతరంగంలో సేవలకుగానూ 1991లో పద్మశ్రీ, 2001లో పద్మవిభూషణ్ పురస్కారలతో భారత ప్రభుత్వం సత్కరించింది.
## వృత్తి జీవితం
పండిట్ శివ కుమార్ శర్మ 1938లో కాశ్మీర్ లో జన్మించి, జమ్మూ కాశ్మీరులోని జానపద వాద్య పరికరం సంతూర్‌ను ఉపయోగించి భారతీయ సంప్రదాయ సంగీతాన్ని వినిపించిన మొట్టమొదటి సంగీతకారుడు. ఆయన జమ్మూ కాశ్మీరు రాష్ట్రం నుంచి తొలి జానపద వాయిద్యకారుడిగా ప్రత్యేక గుర్తింపు తెచ్చుకున్నాడు.   శివ కుమార్ శర్మ 1956లో ‘జనక్‌ జనక్‌ పాయల్‌ బాజే’ సినిమాకు తొలిసారిగా బ్యాక్‌గ్రౌండ్ ‌స్కోర్‌ అందించి, 1960లో ఆయన తన తొలి సోలో ఆల్బమ్‌ను తీశాడు.  

పండిట్ శివ కుమార్ శర్మ, పండిట్ హరిప్రసాద్ చౌరాసియాతో కలిసి శివ-హరి పేరుతో ‘సిల్సిలా’, 'ఫాస్లే' , ‘లమ్హే’ , ‘చాందిని’, 'డార్'వంటి సినిమాలకు సంగీత దర్శకత్వం వహించాడు.

## శిష్యులు

* ఆర్. విశ్వేశ్వరన్

## మరణం
84 ఏళ్ల పండిట్ శివ కుమార్ శర్మ మూత్రపిండాల వ్యాధితో బాధపడుతున్న ఆయన గుండె పోటు రావడంతో ముంబయిలో 2022 మే 10న  మరణించాడు. ఆయనకు భార్య  మనోరమ, కుమారులు రాహుల్‌ శర్మ,.రోహిత్ శర్మ ఉన్నారు.

## మూలాలు

వర్గం:1938 జననాలు
వర్గం:2022 మరణాలు
వర్గం:పద్మశ్రీ పురస్కార గ్రహీతలు
వర్గం:పద్మవిభూషణ పురస్కార గ్రహీతలు
వర్గం:సంగీతకారులు
వర్గం:సుప్రసిద్ద సంగీతకారులు
వాల్మీకి దేవాలయం (పాకిస్థాన్)

**వాల్మీకి దేవాలయం** (ఉర్దూ: والمیکی مندر) అనేది పాకిస్తాన్‌లోని లాహోర్‌లో వాల్మీకి అంకితం చేయబడిన హిందూ దేవాలయం. ఈ ఆలయాన్ని పాకిస్తాన్ హిందూ కౌన్సిల్, ఎవాక్యూ ట్రస్ట్ ప్రాపర్టీ బోర్డ్ నిర్వహిస్తుంది. సమకాలీన యుగంలో, లాహోర్‌లో కృష్ణ దేవాలయం, వాల్మీకి దేవాలయం మాత్రమే రెండు క్రియాత్మక హిందూ దేవాలయాలుగా ఉన్నాయి.
## మూలాలు


వర్గం:దేవాలయాలు
వర్గం:పాకిస్థాన్‌
మురుగేష్ నిరాని

**మురుగేష్ నిరాని** కర్ణాటక రాష్ట్రానికి చెందిన రాజకీయ నాయకుడు. ఆయన బిలిగి అసెంబ్లీ నియోజకవర్గం నుండి మూడుసార్లు ఎమ్మెల్యేగా గెలిచి, ప్రస్తుతం బసవరాజు బొమ్మై మంత్రివర్గంలో భారీ, మధ్య తరహా పరిశ్రమల శాఖల మంత్రిగా పనిచేశాడు. ఆయన 2023లో జరిగిన ఎన్నికల్లో బీజేపీ అభ్యర్థిగా పోటీ చేసి కాంగ్రెస్ అభ్యర్థి చేతిలో ఓడిపోయాడు.
## రాజకీయ జీవితం
మురుగేష్ నిరాని మైసూర్ మహారాజా, కృష్ణ రాజా వడియార్ IV యొక్క సిద్ధాంతాల నుండి ప్రేరణ పొంది రాష్ట్రీయ స్వయంసేవక్ సంఘ్‌లో చేరి అనంతరం బీజేపీ ద్వారా రాజకీయాల్లోకి వచ్చాడు. ఆయన ఉత్తర కర్ణాటకలో బీజేపీలో సామాన్య కార్యకర్తగా పనిచేసి 2004లో జరిగిన అసెంబ్లీ ఎన్నికల్లో బిలిగి అసెంబ్లీ నియోజకవర్గం నుండి నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2008లో జరిగిన ఎన్నికల్లో రెండోసారి వరుసగా ఎమ్మెల్యేగా గెలిచి బి.ఎస్.యడ్యూరప్ప మంత్రివర్గంలో భారీ, మధ్య తరహా పరిశ్రమల మంత్రిగా పనిచేసి అనంతరం 2013లో జరిగిన అసెంబ్లీ ఎన్నికల్లో ఓడిపోయాడు.

మురుగేష్ నిరాని 2018లో జరిగిన అసెంబ్లీ ఎన్నికల్లో మూడోసారి ఎమ్మెల్యేగా అసెంబ్లీకి ఎన్నికై బి.ఎస్.యడ్యూరప్ప మంత్రివర్గంలో గనులు, భూగర్భ శాఖ మంత్రిగా ఆ తరువాత 2021 నుండి బసవరాజు బొమ్మై మంత్రివర్గంలో భారీ, మధ్య తరహా పరిశ్రమల మంత్రిగా బాధ్యతలు చేపట్టాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1965 జననాలు
వర్గం:భారతీయ జనతా పార్టీ రాజకీయ నాయకులు
అరబైల్ హెబ్బార్ శివరామ్

**అరబైల్ హెబ్బార్ శివరామ్** కర్ణాటక రాష్ట్రానికి చెందిన రాజకీయ నాయకుడు. ఆయన ఎల్లాపూర్ నియోజకవర్గం నుండి నాలుగుసార్లు ఎమ్మెల్యేగా గెలిచి,  ప్రస్తుతం బసవరాజు బొమ్మై మంత్రివర్గంలో  కార్మిక శాఖ మంత్రిగా భాద్యతలు నిర్వహించాడు.
## రాజకీయ జీవితం
అరబైల్ హెబ్బార్ శివరామ్ కాంగ్రెస్ పార్టీ ద్వారా రాజకీయాల్లోకి వచ్చి 2013లో ఎల్లాపుర  అసెంబ్లీ నియోజకవర్గం నుండి కాంగ్రెస్ అభ్యర్థిగా పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2018లో కాంగ్రెస్ తరపున రెండోసారి ఎమ్మెల్యేగా ఎన్నికై, కాంగ్రెస్ పార్టీ తరపున ఎమ్మెల్యేగా గెలిచి 2019లో భారతీయ జనతా పార్టీలో చేరడంతో ఆయనపై స్పీకర్ అనర్హత వేటు వేసాడు. శివరామ్ 2019లో జరిగిన ఉప ఎన్నికలో ఎల్లాపుర  అసెంబ్లీ నియోజకవర్గం నుండి బీజేపీ అభ్యర్థిగా పోటీ చేసి గెలిచి బి.ఎస్.యడ్యూరప్ప మంత్రివర్గంలో చక్కెర శాఖ మంత్రిగా, ఆ తరువాత బసవరాజు బొమ్మై మంత్రివర్గంలో  కార్మిక శాఖ మంత్రిగా భాద్యతలు నిర్వహించాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1956 జననాలు
వర్గం:భారతీయ జనతా పార్టీ రాజకీయ నాయకులు
ప్రసాద్ పథకం

**ప్ర‌సాద్ పథకం -** భారతదేశం అంతటా పుణ్యక్షేత్రాలను అభివృద్ధి పరచడం తద్వారా మతపరమైన పర్యాటక అనుభవాన్ని సుసంపన్నం చేసే పథకం. తీర్థయాత్రల పునరుజ్జీవనం, ఆధ్యాత్మిక వారసత్వ వృద్ధే లక్ష్యంగా ఈ పథకాన్ని 2014-15లో కేంద్ర పర్యాటక మంత్రిత్వ శాఖ ప్రారంభించింది. ప్రసాద్ (PRASHAD) పథకం అనగా తీర్థయాత్ర పునరుజ్జీవనం, స్పిరిచ్యువల్ ఆగ్మెంటేషన్ డ్రైవ్ (Pilgrimage Rejuvenation And Spirituality Augmentation Drive).

ఇప్పటికే ఆంధ్రప్రదేశ్ లోని అమరావతి, అన్నవరం, సింహాచలం, తెలంగాణలోని రామప్ప, భద్రాచలం, జోగులాంబ పుణ్యక్షేత్రాలను కేంద్రప్రభుత్వం ఎంపిక చేసి ప్రసాద్ పథకం కింద అభివృద్ధి కార్యక్రమాలు జరుపుతుండగా కేంద్ర ప‌ర్యాట‌కశాఖ మంత్రి కిష‌న్ రెడ్డికి తెలుగు రాష్ట్రాలనుంచి మరికొన్ని ప్రాంతాలను ప‌ర్యావ‌ర‌ణ ప‌ర్యాట‌క ప్ర‌దేశాలుగా మ‌లిచేందుకు వినతులు వస్తున్నాయి.

## నిధులు
ప్రసాద్ పథకం కింద పర్యాటక మంత్రిత్వ శాఖ రాష్ట్ర ప్రభుత్వాలకు కేంద్ర ఆర్థిక సహాయాన్ని (CFA) అందిస్తుంది. ఈ కార్యక్రమం కింద కేంద్ర ప్రభుత్వం 100% ఖర్చులను భరిస్తుంది. అలాగే నిరంతర నిర్వహణకై పబ్లిక్-ప్రైవేట్ భాగస్వామ్యం (PPP), కార్పొరేట్ సామాజిక బాధ్యత (CSR) నిధులు సమకూర్చుకోవాలి.

## లక్ష్యాలు

* తీర్థయాత్రలతో పర్యాటక రంగాన్ని అభివృద్ధి చేయడం ద్వారా ఉపాధి కల్పన, ఆర్థికాభివృద్ధి సాధించడం.
* స్థానిక కళలు, సంస్కృతి, హస్తకళలు, వంటకాలు మొదలైన వాటిని ప్రోత్సహించడం,. 
* పుణ్యక్షేత్రాలలో ప్రపంచ స్థాయి మౌలిక సదుపాయాలను అభివృద్ధి పరచడం.

## వ్యూహం

* తీర్థయాత్ర, మతపరమైన ప్రదేశం లేదా ఆధ్యాత్మిక ప్రదేశంగా మార్చగల సామర్థ్యం ఉన్న ప్రాంతాలను గుర్తించడం
* అందుబాటులో ఉన్న స్థలాన్ని ప్రణాళికాబద్ధంగా ఉపయోగించడం లేదా భూ యజమానులు, వాటాదారులను సంప్రదించి భూమిని సమీకరంచడం

## గుర్తించబడిన తీర్థయాత్ర కేంద్రాలు
* అమరావతి, ఆంధ్రప్రదేశ్
* అన్నవరం, ఆంధ్రప్రదేశ్
* సింహాచలం, ఆంధ్రప్రదేశ్
* వేదగిరి లక్ష్మీ నృసింహస్వామి ఆలయం (నరసింహ కొండ), ఆంధ్రప్రదేశ్
* రామప్ప, తెలంగాణ
* భద్రాచలం, తెలంగాణ
* జోగులాంబ, తెలంగాణ
* అమృత్‌సర్, పంజాబ్
* కేదార్నాథ్, ఉత్తరాఖండ్
* మధుర, ఉత్తర ప్రదేశ్
* వారణాసి, ఉత్తర ప్రదేశ్
* అజ్మీర్, రాజస్థాన్
* గయా, బీహార్
* కామాఖ్య, అస్సాం
* ద్వారక, గుజరాత్
* పూరి, ఒడిశా
* కాంచీపురం, తమిళనాడు
* వేలంకన్ని, తమిళనాడు
* గురువాయూర్, కేర‌ళ

## మూలాలు


వర్గం:తీర్థయాత్రలు
వర్గం:పుణ్యక్షేత్రాలు
వర్గం:వారసత్వసంపద
వర్గం:పర్యాటక ప్రదేశాలు
శివ్-హరి

**శివ్-హరి** భారతదేశానికి చెందిన సంగీత దర్శకులు. వీరిలో సుప్రసిద్ధ సంతూర్ వాద్యకారుడు పండిట్ శివకుమార్ శర్మ, సుప్రసిద్ధ వేణు నాథసంగీతకారుడు పండిట్ హరిప్రసాద్ చౌరాసియా ఇద్దరు కలిసి హిందీలో ‘సిల్సిలా’, ‘లమ్హే’, ‘చాందిని’ వంటి హిట్ సినిమాలకు సంగీతాన్ని అందించారు. శివ-హరి కలిసి లైవ్ పర్ఫార్మెన్స్ చేస్తూనే ఉన్నారు. వారు 2011లో లండన్, సింగపూర్ వంటి పలు ప్రాంతాల్లో పర్యటించారు.

శివ్-హరి 1967లోనే గిటారిస్ట్ బ్రిజ్ భూషణ్ కబ్రా యొక్క చురుకైన భాగస్వామ్యంతో 'కాల్ ఆఫ్ ది వ్యాలీ' పేరుతో ఆల్బమ్‌ను రికార్డ్ చేశారు. ఈ ఆల్బమ్‌లో గిటార్‌ని వినూత్నంగా ఉపయోగించడం వల్ల పాశ్చాత్య దేశాల ప్రజలలో ఇది ప్రజాదరణ పొందింది. భారతీయ శాస్త్రీయ సంగీతంలో ఇప్పటివరకు రికార్డ్ చేయబడిన అత్యంత విజయవంతమైన ఆల్బమ్‌లలో ఇది ఒకటి.
## సంగీత దర్శకత్వం వహించిన సినిమాలు
*సిల్సిలా (1981)
*ఫాస్లే (1985)
*విజయ్ (1988)
*చాందిని (1989)
*లమ్హే (1991)
*పరంపర (1993)
*సాహిబాన్ (1993)
*డర్ (1993)

## ఉత్తమ సంగీత దర్శకుడిగా ఫిల్మ్‌ఫేర్ అవార్డు
*సిల్సిలా (1981)
*చాందిని (1989)
*లమ్హే (1991)
*డర్ (1993) 
## మూలాలు

వర్గం:హిందీ సినిమా సంగీత దర్శకులు
అనఘ

**అనఘ ఎల్.కె** భారతదేశానికి చెందిన సినిమా నటి. ఆమె 2017లో మలయాళం సినిమా 'రక్షాధికారి బైజు ఒప్పు' సినిమా ద్వారా సినీరంగంలోకి అడుగుపెట్టి మళయాళంతో పాటు తెలుగు, తమిళ సినిమాల్లో నటించింది. ఆమె 2019లో తెలుగులో విడుదలైన గుణ 369 సినిమాతో అడుగుపెట్టి,  2021లో గౌతమ్ మీనన్ దర్శకత్వంలో బతుకమ్మ పండుగ సందర్భంగా తెలంగాణ జాగృతి ఆధ్వర్యంలో రూపొందిన అల్లిపూల వెన్నెల అనే బతుకమ్మ పాటలో నటించింది.
## వ్యక్తిగత  జీవితం
అనఘ ఎల్.కె. కేరళలోని కోజికోడ్‌లో  23 ఆగస్టు 1990న జన్మించింది. ఆమె కోజికోడ్‌లోని శ్రీ సత్యసాయి విద్యాపీఠంలో  ప్రారంభ పాఠశాల విద్యను పూర్తి చేసి, కేరళలోని వడకరలోని శ్రీ గోకులం పబ్లిక్ స్కూల్‌లో విద్య పూర్తి చేసింది. అనఘ చెన్నన్నూర్ లోని కాలేజ్ ఆఫ్ ఇంజనీరింగ్ నుండి ఇసిఇలో బిటెక్ లో డిగ్రీ పూర్తి చేసి కాలికట్ లోని నీలిట్ లో ఎలక్ట్రానిక్స్ & డిజైన్ టెక్నాలజీలో ఎం.టెక్ పూర్తి చేసింది.

## నటించిన సినిమాలు

### మ్యూజిక్ వీడియోస్

## అవార్డ్స్ & నామినేషన్స్

## మూలాలు

వర్గం:తెలుగు సినిమా నటీమణులు
రారాజు (2022 సినిమా)

**రారాజు**  2022లో తెలుగులో విడుదలైన సినిమా. కన్నడలో 2016లో సంతు స్ట్రెయిట్‌ ఫార్వర్డ్‌ పేరుతో విడుదలైన ఈ సినిమాను  ‘రారాజు’ పేరుతో పద్మావతి పిక్చర్స్‌ బ్యానర్‌పై వీఎస్‌.సుబ్బారావు విడుదల చేస్తున్నాడు.  యశ్, రాధికా పండిట్‌, శ్యామ్ ప్రధాన పాత్రల్లో నటించిన ఈ సినిమాకు మహేష్‌ రావు దర్శకత్వం వహించాడు.
## నటీనటులు

*యశ్ (cameo) 
*రాధికా పండిట్  
*శ్యామ్
*సీత 
*రవిశంకర్‌
*చరణ్‌దీప్
*నరేంద్ర మోదీ 
*రాహుల్ గాంధీ
*అనంత్ నాగ్ 
*తిలక్  
*బీసెంట్ రవి 
*గిరీష్ శివన్న 
*సుమిత్ర 
*అవినాష్ 
*వీణ సుందర్ 

## సాంకేతిక నిపుణులు
*బ్యానర్:  పద్మావతి పిక్చర్స్‌
*నిర్మాత: వీఎస్‌.సుబ్బారావు 
*కథ, స్క్రీన్‌ప్లే, దర్శకత్వం:  మహేష్‌ రావు 
*సంగీతం: వీ. హరికృష్ణ 
*సినిమాటోగ్రఫీ: ఆండ్రూ 
## మూలాలు

వర్గం:2022 తెలుగు సినిమాలు
అరకు రోడ్ లో

**అరకు రోడ్‌లో**  2016లో విడుదలైన తెలుగు సినిమా. శేషాద్రి క్రియేషన్స్‌  బ్యానర్‌పై మేకా బాలసుబ్రహ్మణ్యం, బి.భాస్కర్‌, వేగిరాజు ప్రసాద రాజు, రామేశ్వరి నక్కా నిర్మించిన ఈ సినిమాకు వాసుదేవ్‌ దర్శకత్వం వహించాడు. సాయిరాం శంకర్, నికిషా పటేల్, కమల్ కామరాజు, అభిమన్యు సింగ్, కోవై సరళ ప్రధాన పాత్రల్లో నటించిన ఈ సినిమా డిసెంబర్ 2న విడుదలైంది.
## కథ
వైజాగ్‌లో పోతురాజు (సాయిరామ్ శంకర్)  ట్రక్కు నడుపుకుంటూ సరదాగా జీవితం గడుపుతుంటాడు. అరకు రోడ్‌లో హత్యలు చేసే సీరియల్ కిల్లర్‌తో కలిసి అనుకోకుండా పోతురాజు ప్రయాణం చేయాల్సి వస్తుంది. ఆ ప్రయాణంలో ఏం జరిగింది?  వరుస హత్యలు చేస్తూ పోయే సీరియల్ కిల్లర్ ఎవరు? అతడ్ని ఎదుర్కొని రాజు తన జీవితాన్ని ఎలా బయటపడ్డాడు? అనేదే మిగతా సినిమా కథ.

## నటీనటులు

*సాయిరాం శంకర్
*నికిషా పటేల్
*కమల్ కామరాజు
*అభిమన్యు సింగ్
*కోవై సరళ
*థర్టీ ఇయర్స్ పృథ్వి
*కృష్ణ భగవాన్
*రఘు
*సత్య 
*చిత్రం శ్రీను 
*హరితేజ 
*జెమినీ సురేష్
*విష్ణు ప్రియా 
*ఉమా 
*కరాటే కళ్యాణి 
*భద్రం 

## సాంకేతిక నిపుణులు
*బ్యానర్: శేషాద్రి క్రియేషన్స్‌  
*నిర్మాత: మేకా బాలసుబ్రహ్మణ్యం, బి.భాస్కర్‌, వేగిరాజు ప్రసాద రాజు, రామేశ్వరి నక్కా
*కథ, స్క్రీన్‌ప్లే, దర్శకత్వం: వాసుదేవ్‌  
*సంగీతం: రాహుల్ రాజ్, వాసుదేవ్ 
*సినిమాటోగ్రఫీ: జగదీశ్ చీకటి
*ఎడిటర్ : మార్తాండ్ కె. వెంకటేష్

## మూలాలు

వర్గం:2016 తెలుగు సినిమాలు
బీ.సీ. పాటిల్

**బసవన్నగౌడ చెన్నబసవన్నగౌడ పాటిల్** కర్ణాటక రాష్ట్రానికి చెందిన సినిమా నటుడు, మాజీ పోలీస్ అధికారి, రాజకీయ నాయకుడు. ఆయన హిరేకేరూర్ అసెంబ్లీ నియోజకవర్గం నుండి ఎమ్మెల్యేగా గెలిచి, బి.ఎస్.యడ్యూరప్ప మంత్రివర్గంలో ఆ తరువాత 2021 ఆగస్టు 04 నుండి బసవరాజు బొమ్మై మంత్రివర్గంలో వ్యవసాయ శాఖ మంత్రిగా పనిచేశాడు. ఆయన 2023లో జరిగిన ఎన్నికల్లో బీజేపీ అభ్యర్థిగా పోటీ చేసి కాంగ్రెస్ అభ్యర్థి  చేతిలో ఓడిపోయాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1956 జననాలు
వర్గం:భారతీయ జనతా పార్టీ రాజకీయ నాయకులు
ఎస్.టి. సోమశేఖర్

**శేట్టిహళ్లి తిమ్మెగౌడ సోమశేఖర్** కర్ణాటక రాష్ట్రానికి చెందిన రాజకీయ నాయకుడు. ఆయన యశ్వంత్ పురా  అసెంబ్లీ నియోజకవర్గం నుండి  మూడుసార్లు ఎమ్మెల్యేగా గెలిచి, బి.ఎస్.యడ్యూరప్ప మంత్రివర్గంలో ఆ తరువాత 2021 ఆగష్టు 04   నుండి  బసవరాజు బొమ్మై మంత్రివర్గంలో సహకార శాఖ మంత్రిగా భాద్యతలు నిర్వహిస్తున్నాడు.
## రాజకీయ జీవితం
ఎస్.టి. సోమశేఖర్ కాంగ్రెస్ పార్టీ ద్వారా రాజకీయాల్లోకి వచ్చి 2013లో జరిగిన అసెంబ్లీ ఎన్నికల్లో యశ్వంత్ పురా అసెంబ్లీ నియోజకవర్గం నుండి కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 2018లో జరిగిన అసెంబ్లీ ఎన్నికల్లో వరుసగా రెండోసారి ఎమ్మెల్యేగా ఎన్నికై జులై 2019లో తన ఎమ్మెల్యే పదవికి, కాంగ్రెస్ పార్టీకి రాజీనామా చేసి 2019లో జరిగిన ఉప ఎన్నికలో బీజేపీ అభ్యర్థిగా పోటీ చేసి 2020 ఫిబ్రవరి 6 నుండి సహకార శాఖ మంత్రిగా మంత్రిగా పని చేస్తున్నాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1957 జననాలు
వర్గం:భారతీయ జనతా పార్టీ రాజకీయ నాయకులు
సడక్ 2

**స‌డ‌క్‌ 2** 2020లో విడుదలైన హిందీ సినిమా. ఫాక్స్ స్టార్  స్టూడియోస్, విషెష్ ఫిలిమ్స్ బ్యానర్‌లపై ఫాక్స్ స్టార్  స్టూడియోస్, ముకేశ్ భట్  నిర్మించిన ఈ సినిమాకు మ‌హేశ్ భ‌ట్‌ దర్శకత్వం వహించాడు. సంజయ్ దత్, ఆలియా భట్, ఆదిత్య‌రాయ్ క‌పూర్‌, పూజ భట్, జిష్షూసేన్ గుప్తా ప్రధాన పాత్రల్లో నటించిన ఈ సినిమా 2020 ఆగష్టు 28న డిస్నీ+ హాట్‌స్టార్ ఓటీటీలో విడుదలైంది. 
## క‌థ‌
ర‌వి (సంజ‌య్ ద‌త్‌)  భార్య పూజ (పూజా భ‌ట్‌) చనిపోవడంతో ఒంట‌రిగా ఉంటాడు. కానీ అతడు ఆమె బ్రతికే ఉందని  ఆమెతో ఊహ‌ల్లోనే సంభాషిస్తూ ఉంటాడు. ఆమె లేని లోటు భ‌రించ‌లేక ఓసారి త‌న జీవితాన్ని అంతం చేసుకోడానికి కూడా ప్ర‌య‌త్నించి విఫ‌ల‌మ‌వుతాడు. ఆర్య (అలియా భ‌ట్‌),  విశాల్ (ఆదిత్య రాయ్ క‌పూర్‌) కు రవితో ఎలాంటి సంబంధం ఉంది. త‌ర్వాత ఏం జ‌రిగింద‌న్న‌ది అనేదే మిగతా సినిమా కథ.

## నటీనటులు

*సంజయ్ దత్ - రవి కిషోర్ వర్మ 
*అలియా భట్ - ఆర్య దేశాయ్‌  
*ఆదిత్య రాయ్ కపూర్ - విశాల్ ఠాకూర్‌  
*జిష్షూసేన్ గుప్తా - యోగేష్ దేశాయ్‌  
*గుల్షన్ గ్రోవర్ - దిలీప్ హత్‌కథా 
*మకరంద్ దేశ్‌పాండే - గురు జ్ఞానప్రకాష్‌  
*ప్రియాంక బోస్ - నందిని దేశాయ్‌ 
*మోహన్ కపూర్ - రాజేష్ పూరి (కమిషనర్)
*అక్షయ్ ఆనంద్ - జాన్‌  
* జావేద్ ఖాన్ అమ్రోహి - పాక్యా 
*ఆకాష్ ఖురానా - సైకియాట్రిస్ట్‌ 
*హిమాన్షు భట్ - గౌరవ్‌  
*దిగ్విజయ్ పురోహిత్ - సునీల్‌  
*అనిల్ జార్జ్ - ఓం 
*జహంగీర్ కర్కారియా - డాక్టర్ రాజశేఖర్ దస్తూర్ 
*బాబ్రాక్ అక్బరీ - హంతకుడిగా 
*సోనీ అరోరా - శకుంతల దేశాయ్‌  
*వైభవ్ చౌదరి - దివ్యాంశ్‌ 
*పూజా భట్ - పూజా వర్మ (ప్రత్యేక పాత్ర)
*అబ్దుల్ ఖాదిర్ అమీన్
*సంగీత వి

## మూలాలు

వర్గం:హిందీ సినిమాలు
వర్గం:2020 సినిమాలు
బైరతి బసవరాజ్

**బైరతి  బసవరాజ్**  కర్ణాటక రాష్ట్రానికి చెందిన రాజకీయ నాయకుడు. ఆయన కృష్ణరాజపురం అసెంబ్లీ నియోజకవర్గం నుండి రెండుసార్లు ఎమ్మెల్యేగా గెలిచి, బి.ఎస్.యడ్యూరప్ప మంత్రివర్గంలో ఆ తరువాత 04 ఆగష్టు 2021 నుండి 2023 మే 13 వరకు బసవరాజు బొమ్మై మంత్రివర్గంలో పట్టణాభివృద్ధి శాఖ మంత్రిగా భాద్యతలు నిర్వహించాడు.
## రాజకీయ జీవితం
బైరతి బసవరాజ్  కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009లో జరిగిన మున్సిపల్ ఎన్నికల్లో పోటీ చేసి కార్పొరేటర్‌గా తొలిసారి ఎన్నికయ్యాడు. ఆయన 2013లో జరిగిన అసెంబ్లీ ఎన్నికల్లో  కృష్ణరాజపురం అసెంబ్లీ నియోజకవర్గం నుండి పోటీ చేసి తొలిసారి ఎమ్మెల్యేగా ఎన్నికయ్యాడు. బైరతి బసవరాజ్ 2018లో  రెండోసారి కాంగ్రెస్ పార్టీ తరపున ఎమ్మెల్యేగా ఎన్నికై, 2019లో కాంగ్రెస్ పార్టీకి, ఎమ్మెల్యే పదవికి రాజీనామా చేసి భారతీయ జనతా పార్టీలో చేరి 2019లో జరిగిన ఉప ఎన్నికల్లో బీజేపీ అభ్యర్థిగా పోటీ చేసి ఎమ్మెల్యేగా ఎన్నికై  2021 04 ఆగష్టు 2021 నుండి 2023 మే 13 వరకు బసవరాజు బొమ్మై మంత్రివర్గంలో పట్టణాభివృద్ధి శాఖ మంత్రిగా మంత్రిగా భాద్యతలు నిర్వహించాడు.
 
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1964 జననాలు
వర్గం:భారతీయ జనతా పార్టీ రాజకీయ నాయకులు
కె. గోపాలయ్య

కామాక్షిపాళ్య గోపాలయ్య ఒక భారతీయ రాజకీయ నాయకుడు. అతను 21 జనవరి 2021 నుండి మే 2021 జులై 28 వరకు కర్ణాటక ఎక్సైజ్ మంత్రిగా పని చేసాడు. అతను 2018 కర్ణాటక శాసనసభ ఎన్నికలలో జనతాదళ్ (సెక్యులర్) సభ్యునిగా మహాలక్ష్మి లేఅవుట్ నుండి కర్ణాటక శాసనసభకు ఎన్నికయ్యారు.  తరువాత, అతను 2019లో భారతీయ జనతా పార్టీలో చేరాడు. అదే సంవత్సరం ఉప ఎన్నికలలో గెలిచాడు. 2023 శాసనసభ ఎన్నికలలో బెంగుళూరులోని మహాలక్ష్మి లేఅవుట్ నుండి శాసనసభ సభ్యుడుగా గెలుపొందాడు. 

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1960 జననాలు
వర్గం:భారతీయ జనతా పార్టీ రాజకీయ నాయకులు
స్వామినారాయణ దేవాలయం (విల్లెస్డెన్)

**స్వామినారాయణ దేవాలయం,** లండన్ శివారులోని విల్లెస్‌డెన్‌లో ఉన్న స్వామినారాయణ దేవాలయం. నగరంలో ప్రారంభించిన తొలి స్వామినారాయణ మందిరమిది. ప్రస్తుతం స్వామినారాయణ సంప్రదాయంలో లండన్‌లోనే ఆరు స్వామినారాయణ దేవాలయాలు ఉన్నాయి.

## చరిత్ర
1975లో, విల్లెస్‌డెన్ లేన్‌లో నిరుపయోగంగా ఉన్న ఒక చర్చిని కొనుగోలు చేసి దేవాలయంగా పునరుద్ధరించారు. 1975 అక్టోబరు 11న శరత్ పూర్ణిమ నాడు ఆచార్య మహారాజశ్రీ తేజేంద్రప్రసాద్ పాండే విచ్చేసి స్వామినారాయణ్, నారాయణ్ దేవ్, రాధా కృష్ణ దేవ్, హనుమంతుడు, గణపతి మూర్తులను ప్రతిష్ఠించాడు.

## పునర్నిర్మాణం
thumb|253x253px| ''ఘనశ్యామ్'' విగ్రహం
చర్చి భవనం కాలక్రమేణా పెరుగుతున్న భక్తుల సంఖ్యకు సరిపోవడం లేదు. గుజరాతీ భాషా తరగతులు, గ్రంథాలయం, పిక్చర్ ఫ్రేమింగ్ సర్వీస్‌తోపాటు ఇతర యువత కార్యకలాపాలు వంటి కొత్త కార్యకలాపాలు కూడా ప్రవేశపెట్టబడ్డాయి. సమస్య పరిష్కారం కోసం పక్కనే ఉన్న భవనాన్ని కొనుగోలు చేసినా ఆయా అవసరాలు తీర్చలేకపోయారు. 1986లో రెండు భవనాలను కూల్చివేసి, దాని స్థానంలో మూడు దేవాలయాల సముదాయాన్ని నిర్మించాలనే ప్రతిపాదన వచ్చింది. సాంప్రదాయ హిందూ దేవాలయ వాస్తుశిల్పం, బ్రిటిష్ డిజైన్లతో నిర్మించబడింది. 1986 అక్టోబరు 12న ఉత్సవ శంకుస్థాపన జరిగింది. 1988 జూలై 29న ఆచార్య మహారాజశ్రీ తేజేంద్రప్రసాద్ పాండే ఈ నూతన భవనాన్ని ప్రారంభించాడు.

## కార్యకలాపాలు
దేవాలయంలో ఈ కింది కార్యక్రమాలు నిర్వహించబడుతాయి.

* గుజరాతీ పాఠశాల: గుజరాతీ భాషా పాఠశాల దేవాలయ ప్రాంగణంలో నడుస్తుంది. పాఠశాలలో 500 మంది విద్యార్థులు, 60 మంది స్వచ్ఛంద ఉపాధ్యాయులు ఉన్నారు.
* ఎస్ఎస్టిడబ్ల్యూ అకాడమీ: 1997 ఏర్పాటైన ఈ అకాడమీ ద్వారా వివిధ క్రీడా కార్యకలాపాలు, శిబిరాలు, మతపరమైన కార్యకలాపాలు, చర్చలు జరుగుతాయి.
* యోగా తరగతులు
* తబలా తరగతులు
* హిందూమతం తరగతులు
* చిన్న పిల్లలకు బాలకేంద్ర తరగతులు
* స్వామినారాయణ సంప్రదాయంలో ముఖ్యమైన గ్రంథమైన వచనామృతాన్ని బోధించే వచనామృత తరగతులు

పైన పేర్కొన్నవే కాకుండా, ప్రకృతి వైపరీత్యాల సమయంలో కూడా సహాయం అందించడంలో ఈ దేవాలయం నిర్వాహకులు ముదుంటారు. 2004లో దక్షిణాసియాను తాకిన సునామీకి సహాయం అందించడానికి దేవాలయం స్వచ్ఛంద నడకను నిర్వహించింది. 2001లో గుజరాత్ భూకంపం సహాయ చర్యలను సమన్వయం చేసే బాధ్యతను తీసుకుంది. దేవాలయ ఆధ్వర్యంలో 60 టన్నుల దుస్తులు, దుప్పట్లు పంపిణీ చేయబడ్డాయి.

## మూలాలు

వర్గం:లండన్
వర్గం:విదేశాల్లోని హిందూ దేవాలయాలు
వర్గం:1975 స్థాపనలు
గణపతి దేవాలయం (వింబుల్డన్)

**గణపతి దేవాలయం,** ఇంగ్లాండ్‌ నైరుతి లండన్‌లోని వింబుల్డన్ ప్రాంతంలో ఉన్న ఒక హిందూ దేవాలయం. 1980లలో స్థాపించబడిన ఈ దేవాలయంలో గణేశుడు ప్రధాన దైవంగా కొలువై ఉన్నాడు. దుర్గాదేవి(పార్వతి), హనుమంతుడు, కృష్ణుడు మొదలైన ఇతర దేవతలు కూడా ఉన్నారు. 1981లో సాయి మందిరం ప్రారంభించబడింది. ఐరోపాలోని మొదటి హిందూ దేవాలయమిది. హిందూమతం గురించి యువ తరానికి అవగాహన కల్పించడానికి గత కొన్ని సంవత్సరాలుగా సాయిమందిరంలో ఆధ్యాత్మిక తరగతులు నిర్వహించబడుతున్నాయి. ఆధ్యాత్మిక విద్య, సంస్కృత ప్రార్థనలు, ఇతర మతాల గురించి కూడా నేర్చుకోవడంతోపాటు భజనలు ఎలా పాడాలో ఇక్కడ నేర్పుతారు. సంగీతం, నృత్యం, యోగ మొదలైన తరగతులను అందిస్తుంది.

ఎడమ|thumb|200x200px| దేవాలయంలోని గణపతి మందిరం
ఎడమ|thumb|150x150px| దేవాలయంలోని సాయి మందిరం

## సంస్థ
1986లో శ్రీలంక నుండి వచ్చిన శరణార్థులకు ఈ దేవాలయంలో తాత్కాలిక ఆశ్రయం కల్పించారు. 1986 బిబిసి వారి డోమ్స్ డే ప్రాజెక్ట్‌లో భాగంగా ఈ సమాచారాన్ని రికార్డు చేసింది. యుకెలోలో స్కౌట్ గ్రూప్‌కు నిలయంగా ఉన్న యూరోప్‌లోని మొదటి హిందూ దేవాలయంగా ఇది గుర్తింపు పొందింది. 23వ వింబుల్డన్ ని స్కౌట్ లీడర్, గీతా మహేశ్వరన్ 2012 శరదృతువులో స్థాపించారు. మెర్టన్ కౌన్సిల్ డైరెక్టరీ లో పాఠశాల అన్ని వయస్సుల వారికి హిందూ మత, సామాజిక, సాంస్కృతిక సేవలను అందిస్తోంది.

## పునర్నిర్మాణాలు
గణపతి దేవాలయం అధికారికంగా చర్చి, కమ్యూనిటీ సెంటర్‌గా ఉన్న భవనాన్ని ఉపయోగిస్తోంది. దాంతో లోపలి భాగం చతురస్రాకారంలో ఉంది. 2014 ప్రారంభంలో పునర్నిర్మాణ పనులు ప్రారంభమయ్యాయి, 2015 జనవరిలో పూర్తయ్యాయి. ఇది దక్షిణ భారత సంప్రదాయ దేవాలయాల శైలిపై నిర్మించబడింది.

## మూలాలు

## బయటి లింకులు
* గణపతి దేవాలయం
* కుటుంబ సేవా సంఘం డైరెక్టరీ - మెర్టన్ కౌన్సిల్ 
* జనవరి 2014- వింబుల్డన్ హిందూ దేవాలయ పునరుద్ధరణ కథనం 
* ప్రార్థనా స్థలాలు - కింగ్‌స్టన్ విశ్వవిద్యాలయం లండన్‌లో జాబితా
* ఆధ్యాత్మిక-స్కౌటింగ్ - స్కౌటింగ్ వెబ్‌సైట్‌లో వ్యాసం 
* గణపతి దేవాలయంలో ఓమం వీడియో (లండన్ హిందూ దేవాలయాల)
* ఓమం - హిందూ అగ్ని ఆచారం - QuantumPhoenix ద్వారా బ్లాగ్
* BBC సైట్ డోమ్స్‌డే రీలోడెడ్ కథనం- హిందూ దేవాలయంలో శరణార్థులు ఉంచారు

వర్గం:లండన్
వర్గం:విదేశాల్లోని హిందూ దేవాలయాలు
వర్గం:1980 స్థాపితాలు
మన్సెహ్రా శివ దేవాలయం

**మన్సెహ్రా శివాలయం** ఇప్పటికీ ఉనికిలో ఉన్న పాకిస్థాన్‌లోని పురాతన హిందూ దేవాలయాలలో ఒకటి.  ఈ ఆలయం కనీసం 2000 నుండి 3000 సంవత్సరాల పురాతనమైనది. ఈ ఆలయం పాకిస్తాన్‌లోని ఖైబరు పఖ్తున్ఖ్వాలో మన్సేరా నుండి 15 కిలోమీటర్ల దూరంలో ఉంది. ఆలయంలో జరిగే వార్షిక శివరాత్రి ఉత్సవాలను పాకిస్తాన్ చుట్టుపక్కల, విదేశాల నుండి ప్రజలు సందర్శిస్తారు. to 3000 years old.
## చరిత్ర
పురావస్తు పరిశోధన ప్రకారం ప్రస్తుతం ఆలయం ఉన్న ప్రదేశంలో హిందూ దేవాలయాలు ఉన్నాయి, ఆలయం లోపల ఉన్న పురాతన శివలింగం చాలా పురాతనమైనది, కనీసం 2000 సంవత్సరాల పురాతనమైనది. ఈ ఆలయాన్ని 1830లలో జమ్మూ రాజా భక్తిపూర్వకంగా పునరుద్ధరించాడు. 1947-48 మధ్యకాలంలో, ఆలయాన్ని కొంతమంది బలవంతంగా స్వాధీనం చేసుకున్నారు, అక్రమంగా ఆక్రమించడం ప్రారంభించారు. వారు ఈ స్థలంలో ఉన్న ఆలయాన్ని కూడా మూసివేశారు.

1948 నుండి 2008 వరకు, ఆలయం మూసివేయబడింది. ఈ ఆలయం 1998 వరకు హిందువులకు అందుబాటులో లేదు. 1998లో హిందువులు ఆలయాన్ని తిరిగి స్వాధీనం చేసుకున్నారు.  ఆ తర్వాత, ఈ ఆలయాన్ని పాకిస్తానీ హిందువులు పాక్షికంగా పునరుద్ధరించారు.
## మూలాలు


వర్గం:దేవాలయాలు
వర్గం:పాకిస్థాన్‌
స్వామినారాయణ దేవాలయం (ఈస్ట్ లండన్)

**స్వామినారాయణ దేవాలయం**, తూర్పు లండన్‌లో ఉన్న ఒక స్వామినారాయణ దేవాలయం. ఇది లండన్ బరో ఆఫ్ న్యూహామ్‌లోని నరనారాయణ్ దేవ్ గాడి క్రిందకు వస్తుంది. ఒక పాత భవనాన్ని తీసుకోని ప్రధాన దేవాలయం పునర్నిర్మించబడుతున్నప్పుడు గతంలో తాత్కాలిక దేవాలయంగా ఉపయోగించారు. 1986లో స్థాపించబడి, స్వచ్ఛంద సంస్థగా నమోదు చేయబడింది.

## దేవాలయ పరిధిలోని సంస్థలు
* గుజరాతీ పాఠశాల - సహజానంద్ పాఠశాల
* యువజన సంఘం - స్వామినారాయణ యువక మండల్
* ఒక బ్యాండ్/లాజియం టీమ్ - బ్యాండ్/లాజియం
* భజన బృందం - భజనలు చేస్తారు

## ఇతర వివరాలు
స్వామినారాయణ సంప్రదాయం ప్రకారం ఇక్కడి వివిధ పండుగల సందర్భాల్లో ఉత్సవాలు జరుపుకుంటారు. రామ నవమి, జన్మాష్టమి, దీపావళి, అంకోత్ మొదలైన పండుగలు జరుపబడుతాయి. దేవాలయ వార్షికోత్సవ వేడుకలలో సాధువులు, ఆచార్యుల సమక్షంలో 5 నుండి 7 రోజుల కథా పారాయణం జరుగుతుంది.

## మూలాలు

## బయటి లింకులు
* 

వర్గం:లండన్
వర్గం:విదేశాల్లోని హిందూ దేవాలయాలు
వర్గం:2002 స్థాపితాలు
అసని తుపాను

thumb|మే 7, 8 తేదీల్లో కనిపించిన రెండు ఇన్‌ఫ్రారెడ్ శాటిలైట్ విజువల్స్ లూప్
thumb|2022 మే 10న అసని తుపాను తీవ్రత
**అసని తుపాను** (ఆంగ్లం: Cyclone Asani) అనేది ఉత్తర హిందూ మహాసముద్రంలో ఏర్పడిన తుపాను. 2022 మే మొదటి వారంలో మాడెన్-జూలియన్ ఆసిలేషన్ (MJO), ఈక్వటోరియల్ రాస్బీ వేవ్ (ERW) ల బలమైన పల్స్ ఈ బేసిన్‌లో ప్రబలంగా ఉన్నాయి. ఈ పరిస్థితుల కారణంగా మే 4న దక్షిణ అండమాన్ సముద్రం మీదుగా తుపాను ఏర్పడటానికి దారితీసింది. మే 8 నాటికి, సిస్టమ్ సైక్లోనిక్ స్టార్మ్ అసనిగా వ్యవస్థీకృతమై, సీజన్‌లో మొదటి తుఫానుగా మారింది. అసని అనే పేరును శ్రీలంక అందించింది. దీని అర్థం సింహళ భాషలో కోపం. ఉమ్మడి తుపాన్ హెచ్చరిక కేంద్రం (JTWC) దానిని కేటగిరీ 1 స్థితికి అప్‌గ్రేడ్ చేసింది. మైక్రోవేవ్ ఇమేజింగ్ బాగా వ్యవస్థీకృత వ్యవస్థను చూపుతున్నందున భారత వాతావరణ శాఖ (IMD) దానిని తీవ్ర తుపానుగా పరిగణించింది. అసని తుపాను ఆంధ్రప్రదేశ్‌ సహా భారతదేశంలోని పలు రాష్ట్రాలపై ప్రభావం చూపిస్తోంది.

## తుపాను గమనం
మే 8 - బంగాళాఖాతంలో ఏర్పడిన అల్పపీడన ద్రోణి బలపడి తుపానుగా మారి వాయవ్య దిశగా గంటకు 16 కిలోమీటర్ల వేగంతో కదులుతోంది. విశాఖపట్టణానికి ఆగ్నేయంగా 970 కిలోమీటర్ల దూరంలో ఇది కేంద్రీకృతమైంది.

మే 9 - బంగాళాఖాతం మధ్యలో ప్రస్తుతానికి గంటకు 115-125 కి.మీ వేగంతో గాలులు వీస్తున్నాయి. అసని తీవ్ర తుపానుగా మారిన నేపథ్యంలో మచిలీపట్నం, నిజాంపట్నం, కృష్ణపట్నం, విశాఖపట్నం, కాకినాడ, గంగవరం పోర్టులకు తుపాను హెచ్చరికల కేంద్రం రెండో ప్రమాద హెచ్చరికలు జారీ చేసింది. ఈ తుపాను కారణంగా 9, 10, 11, 12 తేదీల్లో సముద్రం అలజడిగా ఉంటుందని పేర్కొంది. ముఖ్యంగా 10, 11 తేదీల్లో మత్స్యకారులు చేపల వేటకు వెళ్లకూడదని హెచ్చరించింది.

మే 10 - ఆగ్నేయ, పశ్చిమ మధ్య బంగాళాఖాతంలో అసని  తుపాను కొనసాగుతోంది. ప్రస్తుతం కాకినాడ, విశాఖలకు ఆగ్నేయంగా 390 కిలోమీటర్ల దూరంలో తుపాను కేంద్రీకృతమై ఉంది. పశ్చిమ, వాయవ్య దిశగా 12 కిలోమీటర్ల వేగంతో తీరం దిశగా అసని కదులుతోంది. అసని తుపాను ప్రభావంతో రానున్న 24 గంటల్లో ఉత్తర కోస్తాంధ్ర-ఒడిశా తీర ప్రాంతాల్లో మోస్తరు నుంచి విస్తారంగా వర్షాలు కురిసే అవకాశాలు ఉన్నాయి.

మే 11 - ఆగ్నేయ బంగాళాఖాతంలో తీవ్రతుపాను, తుపానుగా బలహీన పడింది. మచిలీపట్నానికి ఆగ్నేయంగా 50 కి.మీ. దూరంలో కేంద్రీకృతమైంది. గంటకు 12 కి.మీ. వేగంతో అసని తుపాను కదులుతోంది. నరసాపురం వద్ద పూర్తిగా భూభాగంపైకి తుపాను రానుంది. కాకినాడ వద్ద మళ్లీ సముద్రంలోకి వచ్చి బలహీన పడే సూచనలు కనిపిస్తున్నట్లు విపత్తుల నిర్వహణ సంస్థ వెల్లడించింది. మే 12 సాయంత్రానికి వాయుగుండంగా ఈ తుపాను బలహీనపడనుంది.

మే 12 - భారీ వర్షాలు, ఈదురు గాలులతో మూడు రోజులుగా వ్యవసాయ, ఉద్యాన పంటలకు పెద్ద ఎత్తున నష్టం కలిగించింది. మే 11న తుపానుగా మారిన అసని రాత్రికి తీవ్ర వాయుగుండంగా మారి మచిలీపట్నానికి 20 కిలోమీటర్లు, నరసాపురానికి 40 కిలోమీటర్ల మధ్య తీరాన్ని దాటింది. ఉత్తర ఈశాన్య దిశగా యానాం, కాకినాడ, తుని తీరాల వెంబడి కదులుతూ వాయుగుండంగా బలహీనపడి మళ్లీ బంగాళాఖాతంలోకి ప్రవేశించింది. గత రాత్రి కృష్ణా జిల్లా కృత్తివెన్ను వద్ద తీరం దాటే సమయంలో 55 నుంచి 75 కి.మీ వేగంతో బలమైన గాలులు వీచాయి.

మే 13 - అల్ప పీడనం ప్రభావంతో కోస్తాంధ్ర, యానం ప్రాంతాల్లో తేలికపాటి నుంచి ఓ మోస్తరు వర్షాలు కురిసే అవకాశం ఉంది.అలాగే నేటి నుంచి నాలుగు రోజుల పాటు 40 నుంచి 50 కిలో మీటర్ల వేగంతో గాలులు వీస్తాయి.

అసని తుపాను ఆంధ్రాతీరంలో మే 12 వేకువజామున బలహీనపడిన ప్రభావంతో రాజధాని చెన్నైతో పాటు తమిళనాడులో పలుచోట్ల తేలికపాటి నుంచి ఓ మోస్తరు వర్షాలు కురుస్తున్నాయి. రేపు కొన్ని చోట్ల భారీ వర్ష సూచనలున్నాయి.

## మూలాలు


వర్గం:2022లో తుపానులు
వర్గం:ఆంధ్రప్రదేశ్ తుఫానులు
కోబ్రా (2022 చిత్రం)

**కోబ్రా**, రాబోతున్న పాన్-ఇండియా తమిళ భాషా యాక్షన్ థ్రిల్లర్ చిత్రం, ఇది ఆర్ అజయ్ జ్ఞానముత్తు రచన, దర్శకత్వం వహించింది, సెవెన్ స్క్రీన్ స్టూడియోస్ బ్యానర్‌పై లలిత్ కుమార్ నిర్మించారు. ఈ చిత్రంలో విక్రమ్ ప్రధాన పాత్రలు పోషిస్తుండగా, శ్రీనిధి శెట్టి, ఇర్ఫాన్ పఠాన్, మియా జార్జ్, రోషన్ మాథ్యూ, సర్జానో ఖలీద్, పద్మప్రియ, కనిహా, మిర్నాళిని రవి, మీనాక్షి, కెఎస్ రవికుమార్ సహాయక పాత్రల్లో నటిస్తున్నారు. భారత క్రికెటర్ ఇర్ఫాన్ పఠాన్ తొలి సినిమా. సంగీతం, ఒరిజినల్ స్కోర్‌ను అకాడమీ అవార్డ్ విన్నింగ్ కంపోజర్ ఎ. ఆర్. రెహమాన్ కంపోజ్ చేసారు, సినిమాటోగ్రఫీని హరీష్ కన్నన్ నియంత్రించారు, భువన్ శ్రీనివాసన్ ఎడిటింగ్ చేసారు.

## నటీనటులు

*విక్రమ్ - మధ్యాళగన్ / అధీర / కోబ్రా 
*శ్రీనిధి శెట్టి - భావన మీనన్
*ఇర్ఫాన్‌ పఠాన్‌ - అస్లాన్ యిల్మాజ్ 
*ఆనందరాజ్ 
*కె. ఎస్. రవికుమార్
* జాన్ విజయ్
*మృణాళిని రవి
*కనికా
*పద్మప్రియ
*బాబు ఆంటోనీ
*మియా జార్జ్ 
*మీనాక్షి గోవిందరాజన్ 
*రోబో శంకర్
*బాబు ఆంటోనీ 
*షాజీ చెన్
*మాముక్కొయ 
*పూవైయర్
*రేణుక 
*సింధు శ్యామ్
*మొహమ్మద్ అలీ బైగ్  

## మూలాలు

## బయటి లింకులు
* 

వర్గం:2022 తెలుగు సినిమాలు
దీర్ఝ ఆయుష్మాన్ భవ

**దీర్ఝ ఆయుష్మాన్ భవ** 2025లో విడుదలైన తెలుగులో సినిమా. వింగ్స్ మూవీ మేక‌ర్స్ బ్యానర్‌పై  జి.ప్రతిమ నిర్మించగా ఎం.పూర్ణానంద్‌ దర్శకత్వం వహించాడు. కార్తీక్‌ రాజు, మిస్తీ చక్రవర్తి, నోయల్, ఆమని, పృథ్వీ రాజ్ ప్రధాన పాత్రల్లో నటించిన ఈ సినిమాలోని ‘వదిలి వెళ్ళిపోకే’ అనే పాటను 2021 నవంబర్ 21న విడుదల చేశారు. 

ఈ సినిమాను 2025 జులై 11న విడుదల చేశారు. 

## నటీనటులు
*కైకాల సత్యనారాయణ
*కార్తీక్‌ రాజు  
*మిస్తీ చక్రవర్తి  
*నోయల్  
*ఆమని  
*పృథ్వీ రాజ్
*సత్యం రాజేష్, 
*తాగుబోతు రమేశ్

## సాంకేతిక నిపుణులు
*బ్యానర్: వింగ్స్ మూవీ మేక‌ర్స్
*నిర్మాత: జి.ప్రతిమ  
*కథ, స్క్రీన్‌ప్లే, దర్శకత్వం: ఎం.పూర్ణానంద్‌ 
*సంగీతం: వినోద్ యాజమాన్య 
*సినిమాటోగ్రఫీ:  మల్హర్‌భట్‌ జోషి
*పాటలు: గోసాల రాంబాబు 
## మూలాలు

వర్గం:2022 తెలుగు సినిమాలు
నెంజుక్కు నీతి

**నెంజుక్కు నీతి**(హృదయానికి న్యాయం)  2022లో  విడుదలయిన తమిళ సినిమా. హిందీలో 2019లో  'ఆర్టికల్‌ - 15'  పేరుతో విడుదలైన ఈ సినిమాను ‘నెంజుక్కు నీతి’ పేరుతో బేవ్యూ ప్రొజెక్ట్స్‌, జీ స్టూడియో, రోమియో పిక్చర్స్‌  బ్యానర్‌లపై  బోనీకపూర్‌ నిర్మించగా అరుణ్‌రాజా కామరాజ్ దర్శకత్వం వహించాడు. ఉదయనిధి స్టాలిన్, శివాని రాజశేఖర్, తాన్యా రవిచంద్రన్, ఆరి అరుజునన్ ప్రధాన పాత్రల్లో నటించిన ఈ సినిమా 2022 మే 20న థియేటర్లలో విడుదలయింది.

## నటీనటులు
*ఉదయనిధి స్టాలిన్  
*శివాని రాజశేఖర్  
*తాన్యా రవిచంద్రన్  
*ఆరి అరుజునన్
*సాయాజీ షిండే 
*సురేష్ చక్రవర్తి 
*యామిని చందర్ 
*ఇళవరసు
*మాయిల్ సామి 
*అబ్దుల్ లీ 
*శరవణన్ 
*రమేష్  తిలక్

## మూలాలు

వర్గం:2022 సినిమాలు
వర్గం:తమిళ సినిమాలు
తెలంగాణ డయాగ్నస్టిక్ మొబైల్ యాప్

**తెలంగాణ డయాగ్నస్టిక్‌ మొబైల్‌ యాప్‌**, అనేది తెలంగాణ ప్రభుత్వం రాష్ట్ర ప్రజలకోసం రూపొందించిన అధికారిక మొబైల్ యాప్‌. రాష్ట్ర ప్రజలందరి ఆరోగ్య వివరాలు, డయాగ్నస్టిక్‌ సెంటర్ల వివరాలు, పరీక్షల వివరాలు తమ మొబైల్‌ ఫోన్‌లో చూసుకొనే విధంగా దేశంలోనే మొట్టమొదటిసారిగా రాష్ట్ర ప్రభుత్వం తెలంగాణ డయాగ్నస్టిక్‌ మొబైల్‌ యాప్‌ను అందుబాటులోకి తీసుకొచ్చింది.

## ప్రారంభం
2022 మే 11న మెదక్ జిల్లా, నార్సింగిలో జరిగిన కార్యక్రమంలో తెలంగాణ రాష్ట్ర వైద్యారోగ్యశాఖ మంత్రి టి. హరీశ్‌రావు, రాష్ట్ర విద్యాశాఖ మంత్రి సబితా ఇంద్రారెడ్డి ఈ యాప్‌ను ప్రారంభించారు. ఈ కార్యక్రమంలో చేవెళ్ళ ఎంపి జి. రంజిత్ రెడ్డి, రాజేంద్రనగర్ ఎమ్మెల్యే టి.ప్రకాశ్ గౌడ్, ఎమ్మెల్సీ పట్నం మహేందర్ రెడ్డి తదితరులు పాల్గొన్నారు.

## సేవలు

* వ్యక్తిగత ఆరోగ్య వివరాలు తెలుసుకోవడం
* వైద్య పరీక్షల వివరాలు, రిపోర్టులను డౌన్‌లోడ్‌ చేసుకోవడం
* దగ్గరలో ఉన్న ప్రభుత్వ దవాఖాన వివరాలు తెలుసుకోవడం
* పరీక్షలను బట్టి అందుబాటులో ఉన్న దవాఖానను ఎంచుకోవడం
* వైద్యులు, నర్సులు, సిబ్బంది, ఆశా సిబ్బంది, ఆసుపత్రుల సేవలపై వివరాలు తెలుసుకోవడం
* అభిప్రాయాన్ని నమోదు చేయడం
* వైద్యసేవలపై అసౌకర్యం కలిగితే ఫిర్యాదు చేయడం
* జరుగుతున్న వైద్య పరీక్షల స్టేటస్‌ తెలుసుకోవడం

## మూలాలు

వర్గం:తెలంగాణ ప్రభుత్వం
వర్గం:2022 స్థాపితాలు
వర్గం:సాంకేతిక వ్యవస్థలు
వర్గం:తెలంగాణ ప్రభుత్వ ఆవిష్కరణలు
సి.నరసింహారావు

**చల్లగుళ్ళ నరసింహారావు** (1948 డిసెంబర్ 29 - 2022 మే 11) ప్రముఖ సాహితీవేత్త. రాజకీయ, సామాజిక విశ్లేషకులు. భారతదేశంలోనే తొట్టతొలి మనో విజ్ఞానపత్రిక ‘రేపు’ వ్యవస్థాపకుడు.

## జీవితచరిత్ర
సి.నరసింహారావు 1948 డిసెంబర్ 29న కృష్ణా జిల్లా ముదినేపల్లి మండలం పెదపాలపర్రులో జన్మించారు. హైస్కూలు వయసులోనే  త్రిపురనేని రామస్వామి చౌదరిపుస్తకాలతో పాటు ప్రపంచవ్యాప్త ప్రఖ్యాత రచయితల పుస్తకాలను ఆయన ఎక్కువగా చదివేవారు. త్రిపురనేని పుస్తకాల ప్రభావంతోనే తనకు ప్రశ్నించే అలవాటు ఏర్పడిందని ఆయన చెప్పేవారు. కొత్త విషయాలను నేర్చుకోవడం తన జీవితంలో భాగమని పలు సందర్భాల్లో పేర్కొన్నాడు. నిరంతర శోధన, జ్ఞానార్జన పట్ల ఆయన ఎక్కువ మక్కువ చూపించేవారు. సమాజానికి ఉపయోగపడాలనే ఉద్దేశంతోపాటు యువతలో చైతన్యం, స్ఫూర్తి నింపేలా పుస్తకాలు రాశారు. వీటిల్లో విజయీభవ, విజయపథం, వ్యక్తిత్వ వికాసం, అన్యోన్య దాంపత్యం, పిల్లల్ని ప్రతిభావంతులుగా పెంచడం ఎలా?, బిడియం వద్దు, అద్భుత జ్ఞాపకశక్తి వంటి అనేక పుస్తకాలు అత్యంత ప్రాచూర్యం పొందాయి. 1992లో ‘కలం గళం’ పేరున స్వాతి వారపత్రికలో అనేక సామాజికాంశాలపైన ఆయన వ్యాసాలు రాశారు. గత రెండు దశాబ్దాలుగా దాదాపు అన్నీ తెలుగు న్యూస్ ఛానళ్లలో వార్తల విశ్లేషణ కార్యక్రమంలో సి.నరసింహారావు పాల్గొని, సీనియర్ జర్నలిస్టుగా, వ్యక్తిత్వ వికాస నిపుణుడిగా వర్తమాన రాజకీయాలపై తనదైన విశ్లేషణ చేసేవారు. పలు పత్రికలలో వేలాది వ్యాసాలు వ్రాసారు. 

## పురస్కారాలు

* ఆంధ్రప్రదేశ్ ప్రభుత్వం నుండి కళారత్న (హంస) పురస్కారం (2016, ఏప్రిల్ 8)

## మరణం
అనారోగ్యసమస్యలతో బాధపడుతున్న 73 ఏళ్ల సి.నరసింహారావు 2022 మే 11న అర్ధరాత్రి దాటాక హైదరాబాద్‌లోని ఓ ఆస్పత్రిలో తుదిశ్వాస విడిచారు. ఆయనకు భార్య జ్యోతి, ఒక కుమారుడు హర్ష ఉన్నారు.

## మూలాలు

వర్గం:రాజకీయ విశ్లేషకులు
వర్గం:సామాజిక విశ్లేషకులు
కాసాని జ్ఞానేశ్వర్ ముదిరాజ్

**కాసాని జ్ఞానేశ్వర్ ముదిరాజ్** తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో రంగారెడ్డి జిల్లా పరిషత్ ఛైర్మన్‌గా, శాసనమండలి సభ్యుడిగా పనిచేశాడు. ఆయన ప్రస్తుతం తెలంగాణ ముదిరాజ్‌ మహాసభ రాష్ట్ర అధ్యక్షుడిగా ఉన్నాడు.

కాసాని జ్ఞానేశ్వర్ ముదిరాజ్ 2018లో జరిగిన తెలంగాణ అసెంబ్లీ ఎన్నికల్లో సికింద్రాబాద్‌ నియోజకవర్గం నుండి కాంగ్రెస్‌ అభ్యర్థిగా పోటీ చేసి ఓడిపోయాడు. కాసాని జ్ఞానేశ్వర్ 2022 అక్టోబరు 14న హైదరాబాద్‌లో టీడీపీ జాతీయ అధ్యక్షుడు నారా చంద్రబాబు నాయుడు సమక్షంలో తెలుగుదేశం పార్టీలో చేరాడు. ఆయన తెలంగాణ టీడీపీ అధ్యక్షుడిగా 2022 నవంబరు 04న నియమితుడయ్యాడు.

2023 తెలంగాణ శాసనసభ ఎన్నికల్లో భాగంగా ఎన్నికలకు దూరంగా ఉండాలని పార్టీ అధ్యక్షుడు చంద్రబాబు నిర్ణయం తీసుకోవడంతో మనస్థాపంతో చెందిన ఆయన తెలుగుదేశం పార్టీ అధ్యక్ష పదవికి, పార్టీకి రాజీనామా చేశాడు. ఆయన 2023 నవంబరు 03న మర్కూర్ మండలం ఎర్రవల్లిలోని కేసీఆర్ వ్యవసాయ క్షేత్రంలో పార్టీ అధ్యక్షుడు, ముఖ్యమంత్రి కేసీఆర్ సమక్షంలో  బీఆర్ఎస్‌ పార్టీలో చేరాడు.

## నిర్వహించిన పదవులు

## మూలాలు

వర్గం:1954 జననాలు
కుల్తార్ సింగ్ సంధ్⁬వాన్

**కుల్తార్ సింగ్ సంధ్⁬వాన్** పంజాబ్ రాష్ట్రానికి చెందిన రాజకీయ నాయకుడు. అతను కొట్కాపుర శాసనసభ నియోజకవర్గం నుండి రెండుసార్లు ఎమ్మెల్యేగా గెలిచి, 2022 మార్చి 21 నుండి పంజాబ్ శాసనసభ స్పీకర్‎గా ఎన్నికయ్యాడు.
## రాజకీయ జీవితం
కుల్తార్ సింగ్ సంధ్⁬వాన్ 1997లో కర్ణాటక నుంచి ఆటోమొబైల్ ఇంజినీరింగ్ పూర్తి చేసిన అనంతరం 2002లో క్రియాశీలక రాజకీయాల్లో వచ్చి 2003 నుంచి 2008 వరకు కాంగ్రెస్ మద్దతుతో సాంధ్వన్ గ్రామ సర్పంచ్‌గా ఎన్నికయ్యాడు. అయన 2012లో ఆమ్ ఆద్మీ పార్టీ స్థాపించినప్పుడు ఆప్‌లో చేరి ఆప్ కిసాన్ వింగ్ రాష్ట్ర అధ్యక్షుడిగా పని చేశాడు.

కుల్తార్ సింగ్ సంధ్⁬వాన్ 2017లో జరిగిన శాసనసభ ఎన్నికల్లో కొట్కాపురా శాసనసభ నుండి ఆప్ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2022లో రెండోసారి ఎమ్మెల్యేగా ఎన్నికై 2022 మార్చ్ 21న శాసనసభ స్పీకర్‎గా భాద్యతలు చేపట్టాడు.

## మూలాలు

వర్గం:ఆమ్ ఆద్మీ పార్టీ రాజకీయ నాయకులు
వర్గం:1975 జననాలు
సీతమ్మధార మండలం

**సీతమ్మధార మండలం** ఆంధ్రప్రదేశ్ రాష్ట్రంలోని విశాఖపట్నం జిల్లాలోని 11 మండలాలలో ఒకటి. దీని ప్రధాన కార్యాలయం సీతమ్మధారలో ఉంది. ఇది విశాఖపట్నం నగరం మధ్యలో ఉంది.  

సీతమ్మధార పౌరసౌకర్యాలకు బాధ్యత వహించే గ్రేటర్ విశాఖపట్నం మున్సిపల్ కార్పొరేషన్ పరిధిలో ఉంది. ఈ మండలంలో ఎటువంటి గ్రామాలు లేవు. ఈమండలానికి ఉత్తరాన విశాఖపట్నం గ్రామీణ, తూర్పున మహారాణిపేట మండలం సరిహద్దులుగా ఉన్నాయి.  

## 2022 లో ఏర్పడిన మండలం - చరిత్ర
ఆంధ్రప్రదేశ్ జిల్లాల పునర్వ్యవస్థీకరణ - 2022 ముందు విశాఖపట్నం జిల్లాలో ఉన్న 43 మండలాలలో విశాఖపట్నం పట్టణ మండలం ఒకటి. ఆంధ్రప్రదేశ్ జిల్లాల పునర్వ్యవస్థీకరణ - 2022 లో భాగంగా విశాఖపట్టణం జిల్లా పరిధిని సవరించి, విశాఖపట్నం పట్టణ మండలం స్థానంలో కొత్తగా సీతమ్మధార,  గోపాలపట్నం,  ములగాడ , మహారాణిపేట  అనే నాలుగు మండలాలు కొత్తగా ఏర్పడ్డా యి. వీటిలో సీతమ్మధార మండలం కొత్తగా ఏర్పడిన భీముని పట్టణం రెవెన్యూ డివిజను పరిధిలో చేరగా, మిగిలిన మూడు మండలాలు విశాఖపట్టణం జిల్లా, పూర్వపు విశాఖపట్టణం రెవెన్యూ డివిజను పరిధి కిందకు చేరాయి. అయితే ఈ నాలుగు మండలాలలో ఎటువంటి గ్రామాలు లేవు, మహా విశాఖ నగరపాలక సంస్థకు చెందిన వార్డులు, ప్రాంతాలు మాత్రమే ఉన్నాయి.

## ప్రస్తావనలు

వర్గం:2022 పునర్వ్యస్థీకరణలో ఏర్పడిన ఆంధ్రప్రదేశ్ మండలాలు
బృందావనం (2017 చిత్రం)

బృందావనం  2017లో విడుదలైన భారతీయ తమిళ-భాషా హాస్య-నాటక చిత్రం, రాధా మోహన్ దర్శకత్వం వహించారు, శాన్ సుతర్సన్ నిర్మించారు. ఈ చిత్రంలో అరుళ్నితి, వివేక్ నటించగా, తాన్య ప్రధాన మహిళా పాత్రను పోషించింది. విశాల్ చంద్రశేఖర్ సంగీతం అందించిన ఈ చిత్రం ఆగస్ట్ 2016లో నిర్మాణాన్ని ప్రారంభించి 26 మే 2017న విడుదలైంది. 

## తారాగణం

* కన్నన్‌గా అరుళ్నితి
* వివేక్ తనలాగే
* సంధ్యగా తాన్య
* సంధ్య తండ్రిగా తలైవాసల్ విజయ్
* నాగరాజ్‌గా సుబ్బు పంచు
* లూయిస్‌గా ఎం.ఎస్.భాస్కర్
* రామయ్యగా కృష్ణమూర్తి
* శ్రీచరణ్ మోటార్ సైకిల్ డ్రైవర్‌గా
* సెంథిల్ వర్కీగా అనుమానం
* మణిగా సెల్ మురుగన్

## ఉత్పత్తి
జూన్ 2016లో, వాన్సన్ మూవీస్‌కి చెందిన షాన్ సుతర్సన్ తన ప్రొడక్షన్ స్టూడియో రెండు తమిళ చిత్రాలను ఏకకాలంలో నిర్మిస్తుందని ప్రకటించాడు — ఇది రాధా మోహన్, మహేంద్రన్ రాజమణి  ఎనక్కు వైత అడిమైగల్ ప్రాజెక్ట్. అరుళ్నితి, వివేక్ ప్రధాన పాత్రలు పోషిస్తున్నట్లు నివేదించబడింది, నటుడు రవిచంద్రన్ మనవరాలు కొత్త తాన్య ప్రధాన నటిగా ఎంపికైంది. ఎం. ఎస్. ప్రభు, విశాల్ చంద్రశేఖర్ చలనచిత్రం సినిమాటోగ్రాఫర్, స్వరకర్తగా వెల్లడించారు, అయితే ప్రభు తర్వాత కొత్త వ్యక్తి వివేకానంద్ సంతోషం, పి.సి. శ్రీరామ్ పూర్వపు సహాయకుడు. రాధా మోహన్ నటుడు వివేక్ తనను తాను చిత్రీకరిస్తానని, ఈ చిత్రం ఒక ప్రముఖ నటుడు, అతని అభిమాని మధ్య ఉన్న బంధానికి సంబంధించినదని ప్రకటించాడు, అయితే ఈ చిత్రం 2016 హిందీ చిత్రం, ఫ్యాన్ తరహాలో ఉంటుందని వార్తలు వచ్చాయి. తన పాత్ర కోసం సిద్ధం కావడానికి, అరుళ్నితి నిపుణుడు విజయ భాస్కర్ నుండి పది రోజుల పాటు సంజ్ఞా భాష నేర్చుకున్నాడు, అతను రాధా మోహన్ మోజిలో ఆమె పాత్ర కోసం జ్యోతికకు శిక్షణ ఇచ్చాడు.  

ఈ చిత్రం అధికారికంగా బృందావనం అనే టైటిల్‌తో ఆగస్ట్ 2016 మధ్యలో ప్రారంభించబడింది, కర్నాటకలోని సకలేష్‌పూర్‌లో చిత్ర షూటింగ్ ప్రారంభమైన జ్ఞాపకార్థం వివేక్ ఒక చెట్టు మొక్కను నాటారు.  ప్రేక్షకుల నుండి సినిమాపై అంచనాలను తగ్గించడానికి, అతను టెంప్ట్ చేయబడినప్పటికీ చిత్రానికి మోజి 2 అని పేరు పెట్టడానికి నిరాకరించినట్లు దర్శకుడు వెల్లడించాడు.  బృందావనం సకలేష్‌పూర్‌లో తొమ్మిది రోజుల పాటు చిత్రీకరించబడింది, చిత్రీకరణను పూర్తి చేయడానికి టీమ్ ఊటీకి మరో 35 రోజులు వెళ్లడానికి ముందు.  

## సౌండ్‌ట్రాక్
ఈ చిత్రానికి సంగీతం విశాల్ చంద్రశేఖర్ అందించారు, మూడు పాటలు ఉన్నాయి, అన్నీ మధన్ కార్కీ రాశారు. ఆడియో హక్కులను ప్రొడక్షన్ హౌస్ అనుబంధ సంస్థ అయిన వాన్సన్ మ్యూజిక్ దక్కించుకుంది.

## విడుదల
ఈ చిత్రం 26 మే 2017న తమిళనాడు అంతటా సముద్రఖని తొండన్ (2017)తో పాటుగా ప్రారంభమైంది. ఈ చిత్రం శాటిలైట్ హక్కులను సన్ టీవీకి విక్రయించారు. ఈ చిత్రం సానుకూల సమీక్షలను అందుకుంది, ది హిందూ నుండి ఒక విమర్శకుడు ఇది "స్నేహం, ప్రేమ కథలను వివరించే మంచి అనుభూతిని కలిగించే చిత్రం" అని పేర్కొన్నాడు, "దాని దృష్టి, లక్ష్యం స్పష్టంగా ఉంది - హృదయాన్ని ఉత్తేజపరిచేలా, ఫన్నీగా, భావోద్వేగంగా ఉంటుంది.  ది న్యూ ఇండియన్ ఎక్స్‌ప్రెస్ దీనిని "చాలా భాగం పని చేసే వెచ్చని, అస్పష్టమైన చిత్రం" అని పేర్కొంది, అయితే ది హిందూస్తాన్ టైమ్స్ "ఇది మిమ్మల్ని చాలా వరకు నవ్వించేలా చేస్తుంది, లోపల భావోద్వేగ తుఫానును కూడా రేపుతుంది" అని పేర్కొంది.   అలాగే, ఇండియా టుడే దీనిని "పూర్తిగా వినోదాత్మక చిత్రం" అని పిలిచింది, అయితే సీపీ. కామ్ సమీక్షకుడు "సినిమాలోని కుటుంబం ప్రాముఖ్యత, శాశ్వతమైన సోదర బంధం, క్షమించే శక్తి మిమ్మల్ని తప్పకుండా నవ్విస్తాయి" అని రాశారు.

## మూలాలు

వర్గం:2017 సినిమాలు
వర్గం:తమిళ సినిమాలు
రణిల్ విక్రమసింఘే

**రణిల్‌ విక్రమసింఘే** (ఆంగ్లం: Ranil Wickremesinghe), శ్రీలంక దేశానికి చెందిన రాజకీయ నాయకుడు. ఆయన తొలిసారిగా 1993-1994 వరకు ప్రధానిగా పని చేసి ఆ తర్వాత 2001-2004, 2015-2018 అక్టోబరు వరకు, 2018 డిసెంబరు నుంచి 2019 ప్రధానిగా నాలుగుసార్లు శ్రీలంకకు ప్రధానిగా పని చేసి తిరిగి 2022 మే 12న ఐదోసారి ప్రధానికి భాద్యతలు చేపట్టాడు.
## జననం, విద్యాభాస్యం
రణిల్‌ విక్రమసింఘే 1949 మార్చి 24న నళిని విక్రమసింఘే, ఎస్మాండ్ విక్రమసింఘే దంపతులకు కొలంబోలో జన్మించాడు. ఆయన కొలంబోలోని రాయల్ కాలేజీలో అండర్ గ్రాడ్యుయేషన్, కొలంబో యూనివర్సిటీలో పీజీ, లా పూర్తి చేసి 1972లో న్యాయవాదిగా కెరీర్‌ను ప్రారంభించి 1977లో రాజకీయాల్లోకి ప్రవేశించాడు.
## రాజకీయ అనుభవం
* న్యాయవాది అయిన విక్రమ సింఘే 1977లో తొలిసారి పార్లమెంటుకు ఎన్నికయ్యాడు.  
* 1998లో తొలిసారి ప్రధాని బాధ్యతలు చేపట్టిన రణిల్  వివిధ ప్రభుత్వాల్లో పలు మంత్రిత్వశాఖలకు మంత్రిగా పని చేశాడు.
*ఆయన 1993 నుంచి 1994, 2001-2004, 2015-18, 2018-19లో మొత్తం నాలుగు దఫాల్లో ప్రధానమంత్రిగా బాధ్యతలు నిర్వర్తించాడు.
* నాయకత్వ సంక్షోభంతో 2020లో తన యునైటెడ్ నేషనల్ పార్టీలో చీలిక రావడంతో ఆయన పార్టీ రెండుగా విడిపోయింది.  
* 2018లో అప్పటి అధ్యక్షుడు మైత్రిపాల సిరిసేనతో వచ్చిన విబేధాలు విక్రమ సింఘే ప్రతిష్ఠను దెబ్బతీశాయి. అదే సమయంలో 2019లో ఈస్టర్ రోజున జరిగిన దాడిలో 260మంది ప్రాణాలు కోల్పోవడం రణిల్ ప్రభుత్వానికి మరింత ప్రతికూలంగా మారింది. * * *2020లో జరిగిన సార్వత్రిక ఎన్నికల్లో విక్రమ సింఘే పార్టీ ఒక్క స్థానాన్ని కూడా గెలుచుకోలేకపోయింది.

## మూలాలు

వర్గం:శ్రీలంక రాజకీయ నాయకులు
గోటబయ రాజపక్స

**గోటబయ రాజపక్స**  శ్రీలంక దేశానికి చెందిన మాజీ మిలటరీ అధికారి, రాజకీయ నాయకుడు. ఆయన 2019లో జరిగిన శ్రీలంక అధ్యక్ష ఎన్నికల్లో పోటీ చేసి తన సమీప ప్రత్యర్థి, యూఎన్‌పీ నేత సజిత్ ప్రేమదాసపై గెలిచి శ్రీలంక 8వ దేశాధ్యక్షుడిగా ఎన్నికయ్యాడు.

2022 లో శ్రీలంక ఎదుర్కొన్న ఆర్థిక సంక్షోభానికి అతను 2019 నుండి అవలంబించిన ఆర్థిక విధానాలే కారణమని విమర్శలు వెల్లువెత్తాయి. ప్రజలు పెద్దయెత్తున అధ్యక్ష నివాసాన్ని చుట్టుముట్టి దాన్ని ఆక్రమించరు. అది ముందే గ్రహించిన గోటబయ, 2022 జూలై 12 న రాజపక్స దేశం విడిచి మాల్దీవ్స్‌కు, అక్కడి నుండి సింగపూరుకూ పారిపోయాడు.  జూలై 14 న సింగపూరు నుండి తన రాజీనామాను పంపించాడు. 

## ఇవి కూడా చూడండి

* శ్రీలంక ఆర్థిక సంక్షోభం
* 2022 శ్రీలంక రాజకీయ సంక్షోభం
* 2022 శ్రీలంక అత్యవసర పరిస్థితి

## మూలాలు

వర్గం:శ్రీలంక రాజకీయ నాయకులు
వర్గం:1949 జననాలు
రాధా మోహన్

రాధా మోహన్ దక్షిణ భారత చలనచిత్ర పరిశ్రమకు చెందిన భారతీయ చలనచిత్ర దర్శకుడు. అతను మోజి (2007), అభియుమ్ నానుమ్ (2008), పయనం (2011), కాట్రిన్ మోజి (2018) చిత్రాలలో పనిచేసినందుకు ప్రసిద్ధి చెందాడు.

## కెరీర్
రాధా మోహన్ తన మొదటి చిత్రం స్మైల్ ప్లీజ్ 1996లో పని చేయడం ప్రారంభించాడు, ఇందులో ఎన్ ఉయిర్ తోజన్ (1990)లో ప్రధాన పాత్రలో కనిపించిన తన స్నేహితుడు బాబు రాసిన సంభాషణలు ఉన్నాయి. ఈ చిత్రంలో ప్రకాష్ రాజ్ ప్రధాన పాత్రలో నటించాల్సి ఉంది, అయితే ఆర్థిక స్థోమత కారణంగా ఆ చిత్రం ఆ తర్వాత నిలిపివేయబడింది.  ఈ చిత్రం తరువాత 1998 దీపావళి సందర్భంగా అనంతకృష్ణన్ పేరుతో విడుదల చేయబడింది, అయితే ఇప్పటికీ ఆర్థిక అడ్డంకులను తొలగించడంలో విఫలమైంది. 

దర్శకుడు ఆర్.వి. ఉదయకుమార్ తన మొదటి సినిమా విడుదలకు ముందు అతని దగ్గర పనిచేశాడు, అళగీయ తేయే (2004). అతని బలమైన కథాంశాలు, స్త్రీల సున్నితమైన, వాస్తవిక చిత్రణకు పేరుగాంచిన మోహన్  చలనచిత్రాలు చాలావరకు క్లీన్ ఫ్యామిలీ ఎంటర్‌టైన్‌మెంట్‌గా ఉంటాయి. అతను తన చిత్రాలలో హాస్యం పట్ల ప్రవృత్తిని కలిగి ఉన్నాడు, అతని సినిమాలు బలమైన సందేశాలను కలిగి ఉన్నప్పటికీ, తీవ్రమైన ఇతివృత్తాలను నిర్వహించినప్పటికీ పక్కటెముకగా ఉంటాయి. మోజి (2007) అతని కెరీర్‌లో బిగ్గెస్ట్ హిట్, ఆ తర్వాత పయనం (2011). 

## ఫిల్మోగ్రఫీ

## అవార్డులు

## మూలాలు

వర్గం:1965 జననాలు
వర్గం:జీవిస్తున్న ప్రజలు
వర్గం:తెలుగు సినిమా దర్శకులు
వర్గం:తమిళనాడు రాష్ట్ర చలనచిత్ర అవార్డుల విజేతలు
వర్గం:తమిళ సినిమా దర్శకులు
రామ్ ఫిర్ దేవాలయం (పాకిస్తాన్)

**రామ పీర్ మందిర్** అనేది పాకిస్తాన్‌లోని సింధ్‌లోని తండో అల్లాయార్‌లో రామ్‌దేవ్ పీర్‌కు అంకితం చేయబడిన హిందూ దేవాలయం. ప్రతి సంవత్సరం జరిగే హింగ్లాజ్ మాత యాత్ర తర్వాత, రామపిర్ మేళా ఉత్సవం పాకిస్తాన్‌లో రెండవ అతిపెద్ద హిందూ తీర్థయాత్ర.
## లెజెండ్
1459 ADలో రామ్‌దేవ్ పీర్ మరణించిన మూడున్నర శతాబ్దాల తర్వాత 1859లో ఈ ఆలయం నిర్మించబడింది. ఒక పురాణం ప్రకారం, తండో అల్లాయార్‌లోని ఒక హిందూ వ్యక్తి తనకు సంతానం కలిగితే, తాండో అల్లాయార్‌లో రామ పీర్ మేళా (జాతర) ఏర్పాటు చేస్తానని ప్రతిజ్ఞ చేశాడు.  అతని కోరిక నెరవేరినందున, అతను భారతదేశంలోని నేటి రాజస్థాన్‌లోని రామ్‌దేవ్రాలోని రామ పీర్ అసలు ఆలయం నుండి నేటి పాకిస్తాన్‌లోని టాండో అల్లాయార్‌కు మట్టి దీపాన్ని తీసుకువచ్చి ఇక్కడ ఆలయాన్ని నిర్మించాడు.

మేళాలో వారి చేతుల్లో జెండాలు పట్టుకొని, వారు రాత్రంతా నగరం వెలుపల కూర్చుని "భజనలు" పఠిస్తారు. తెల్లవారుజామున 5:00 గంటలకు ఆలయం వద్ద ధ్వజం ఎగురవేస్తారు. పురుషులు, మహిళలు, పిల్లలు సహా వేలాది మంది భక్తులు కాలినడకన రామ పీర్లను దర్శించుకుంటారు. వారు ఆలయం వద్ద ఎగురవేయబడిన జెండాలను (ద్వజ) తీసుకువస్తారు.  14వ శతాబ్దానికి చెందిన హిందూ సన్యాసి రామ్‌దేవ్ జీ అలియాస్ రామ పీర్ రాజస్థాన్‌లో దహనం చేయబడినప్పటికీ, అతను తండో అల్లాయార్‌కు వచ్చాడు, అతని భక్తులు అతని జ్ఞాపకార్థం 1800 నాటి నుండి పూజించిన స్థలంలో అతని జ్ఞాపకార్థం ఆలయాన్ని నిర్మించారు. తరువాత, ప్రతి సంవత్సరం అతని భక్తులచే రామ పీర్ ఆలయంలో జాతర జరుగుతుంది.
## రాంపిర్ మేళా
వార్షిక రామాపిర్ మేళా 3 రోజులలో జరుగుతుంది.  వేలాది మంది భక్తులు పాదరక్షలతో ఆలయానికి తీర్థయాత్రలు చేస్తారు.
## మూలాలు

వర్గం:దేవాలయాలు
వర్గం:పాకిస్తాన్
రాజీవ్ కుమార్ (సివిల్ సర్వెంట్)

రాజీవ్ కుమార్ (జననం:1960 ఫిబ్రవరి 19) 1984 బ్యాచ్‌కు చెందిన ఒక రిటైర్డ్ ఇండియన్ అడ్మినిస్ట్రేటివ్ సర్వీస్ అధికారి.2022 మే 15న అతను 25వ ప్రధాన ఎన్నికల కమిషనర్‌గా బాధ్యతలు స్వీకరించారు. 2025 ఫిబ్రవరి 18 వరకు ఆ పదవిలో సేవలందించారు5.

## జీవిత విశేషాలు
రాజీవ్‌ కుమార్ 1984 బ్యాచ్‌ ఝార్ఖండ్​ క్యాడర్‌కు చెందిన ఐఏఎస్‌ అధికారి. అతను గతంలో ఆర్థిక శాఖ కార్యదర్శిగా పనిచేశాడు. రాజీవ్ ఆర్థికశాఖ కార్యదర్శిగా పనిచేసిన సమయంలో ప్రధానమంత్రి ముఖ్య నినాదమైన ఆర్థిక సమ్మిళిత విధానాల రూపకల్పనలో కీలకపాత్ర పోషించాడు. ప్రధానమంత్రి జన్‌ధన్‌యోజన, ముద్రా యోజనల ద్వారా పేదలకు ద్రవ్య లభ్యత, ఉపాధి కల్పనలో చొరవ చూపాడు. ఎంఎస్‌ఎంఈ రంగానికి 59 నిమిషాల్లో రుణం అన్న కొత్త పథకాన్ని అమలు చేశాడు. డిపార్ట్‌మెంట్‌ ఆఫ్‌ ఫైనాన్షియల్‌ సర్వీసెస్‌ కార్యదర్శిగా బ్యాంకుల విలీనంలో ముఖ్యపాత్ర పోషించి, ఆర్థిక సంస్థలు, బీమా సంస్థలు, పెన్షన్‌ వ్యవస్థల పనితీరును పర్యవేక్షించాడు. రాజీవ్‌ కుమార్‌ 2020 ఫిబ్రవరిలో ఐఎఎస్‌గా ఉద్యోగ విరమణ చేసి ఏప్రిల్‌ 2020లో పబ్లిక్‌ ఎంటర్‌ప్రైజెస్‌ సెలక్షన్‌ బోర్డు (పీఈఎస్‌బీ) చైర్‌పర్సన్‌గా బాధ్యతలు స్వీకరించి 2020 సెప్టెంబరు 1న ఎన్నికల కమిషనర్‌గా కేంద్ర ఎన్నికల సంఘంలో చేరాడు.

సీఈసీగా ఉన్న సుశీల్ చంద్ర పదవీ కాలం 2022 మే 14తో ముగియండంతో కేంద్ర ఎన్నికల సంఘంలోని కమిషనర్లలో సీనియర్‌ను ప్రధాన ఎన్నికల కమిషనర్‌గా నియమిస్తారు. దీనిని అనుసరించి ‘‘రాజ్యాంగంలోని ఆర్టికల్‌ 324 నిబంధన (2) ప్రకారం కేంద్ర ఎన్నికల ప్రధాన అధికారిగా రాజీవ్‌ కుమార్‌ను రాష్ట్రపతి సీఈసీగా నియమిస్తున్నట్లు 2022 మే 12న కేంద్ర న్యాయశాఖ ఉత్తర్వులు జారీ చేసింది. రాజీవ్‌ కుమార్ 2022 మే 15న పదవీ బాధ్యతలు స్వీకరించాడు. 2025 ఫిబ్రవరి వరకు అతను పదవిలో కొనసాగుతాడు. రాజీవ్‌ పర్యవేక్షణలో 2022 జూన్లో జరగనున్న రాష్ట్రపతి, ఉపరాష్ట్రపతి ఎన్నికలతో పాటుగా, 2024లో సార్వత్రిక ఎన్నికలు, మరి కొన్ని రాష్ట్రాల ఎన్నికలు జరగనున్నాయి.

## మూలాలు

వర్గం:1960 జననాలు
వర్గం:భారత పౌర సేవకులు
వర్గం:ఐ.ఏ.ఎస్.ఆఫీసర్లు
వర్గం:భారత ప్రధాన ఎన్నికల కమీషనర్లు
ముకుల్ గోయల్

**ముకుల్‌ గోయల్‌** 1995 బ్యాచ్‌కు చెందిన ఇండియన్ పోలీస్ సర్వీస్ (ఐఏఎస్) అధికారి. ఆయన 2021 జూన్ నుండి 2022 మే 11 వరకు ఉత్తర ప్రదేశ్ డీజీపీగా పనిచేశాడు.
## మూలాలు

వర్గం:1964 జననాలు
జైన్ యూనివర్సిటీ

**జైన్ విశ్వవిద్యాలయం**, అధికారికంగా **జైన్ (డీమ్డ్-టు-బి-యూనివర్శిటీ)** , భారతదేశంలోని బెంగళూరులో ఉన్న ఒక ప్రైవేట్ డీమ్డ్-టు-బి-యూనివర్శిటీ .శ్రీ భగవాన్ మహావీర్ జైన్ కళాశాల నుండి ఉద్భవించింది, ఇది 2009లో డీమ్డ్-టు-బీ-యూనివర్శిటీ హోదాను పొందింది.

## చరిత్ర
జైన్ విశ్వవిద్యాలయం శ్రీ భగవాన్ మహావీర్ జైన్ కళాశాల (SBMJC) నుండి ఉద్భవించింది, దీనిని 1990లో JGI GROUP వ్యవస్థాపకుడు మరియు ఛైర్మన్ చెన్రాజ్ రాయ్‌చంద్ స్థాపించారు. దీనికి 2009లో విశ్వవిద్యాలయ హోదాను ప్రదానం చేశారు.

## మూలాలు
ముంతాజ్

**ముంతాజ్** అసలు పేరు నగ్మా ఖాన్. ఆమె భారతీయ మోడల్, తమిళ నటి. ఆమె తమిళ చిత్రాలతో పాటు హిందీ, కన్నడ, మలయాళం, తెలుగు చిత్రాలలో కూడా నటించారు. 

## బాల్యం
ముంతాజ్ తన పాఠశాల విద్యను ముంబైలోని బాంద్రాలో మౌంట్‌ మేరీస్ కాన్వెంట్ స్కూల్ నుంచి పూర్తిచేసింది. చిన్నప్పటినుంచే సినిమాలపై మమకారం పెంచుకుంది. శ్రీదేవికి అభిమానిగా మారిపోయింది. స్కూల్ బస్సు  ఫిల్మిస్తాన్ స్టూడియోస్‌ను చేరుకోగానే సినిమానటులను చూసేందుకు చాలా ఇష్టపడేది.

## కెరీర్
1999లో టి. రాజేందర్ దర్శకత్వంలో వచ్చిన తమిళ చిత్రం మోనిషా ఎన్ మోనాలిసాతో చలనచిత్ర పరిశ్రమలోకి అడుగుపెట్టింది. ఆ తరవాత తెలుగులో పవన్ కళ్యాణ్ హీరోగా వచ్చిన ఖుషీ (2001), చాలా బాగుంది (2000) లూటీ (2001), చాక్లెట్ (2001), జెమిని (2002), ధీరుడు (2006),ఆగ‌డు (2014) వంటి చిత్రాలలో ఆకర్షణీయమైన పాత్రలలో కనిపించి ప్రజాదరణ పొందింది. ఆ తర్వాత చాలా ఏళ్లకు 2013లో అత్తారింటికి దారేదిలో ఓ పాటలో ఆలరించారు ఆమె కమల్ హాసన్ హోస్ట్ చేస్తున్న బిగ్ బాస్ రెండవ సీజన్‌లో ఒక కంటెస్టెంట్‌గా పాల్గొని తమిళనాడులో మరింత పాపులర్ అయ్యారు.

## వివాదం
ముంతాజ్ చెన్నైలోని అన్నానగర్‌లో తన కుటుంబ సభ్యులతో కలిసి నివసిస్తోంది. తన ఇంట్లో పనిచేస్తున్న ఇద్దరు మైనర్ బాలికలను వేధింపులకు గురిచేస్తున్నారని, ఇక పని చేయడం ఇష్టం లేక వారు ఉత్తరప్రదేశ్‌లోని తమ స్వగ్రామానికి తిరిగి వెళ్లాలనుకున్నా బయటకు వెళ్లకుండా నిర్భందించారని ఫిర్యాదు మేరకు ముంతాజ్ పై పోలీసులు కేసు నమోదు చేశారు. ఇద్దరు బాలికలైన అక్కాచెల్లెళ్లను బాలల సంరక్షణ కేంద్రానికి తరలించారు.

## మూలాలు

వర్గం:భారత చలనచిత్ర నటి
వర్గం:తమిళ నటి
వర్గం:తెలుగు సినిమా నటి
ఇట్లు మారేడుమిల్లి ప్రజానీకం

**ఇట్లు మారేడుమిల్లి ప్రజానీకం** 2022లో విడుదలైన యాక్ష‌న్ సినిమా.  జీ స్టూడియోస్‌ సమర్పణలో  హాస్య మూవీస్‌ బ్యాన‌ర్‌పై రాజేష్‌ దండు నిర్మించిన ఈ సినిమాకు ఎ.ఆర్‌.మోహన్‌ దర్శకత్వం వహించాడు. అల్లరి నరేష్, ఆనంది ప్రధాన పాత్రల్లో నటించిన ఈ సినిమా  ఫస్ట్‌లుక్‌ను మే 10న విడుదల చేసి, ట్రైలర్‌ను నవంబర్ 12న, సినిమా నవంబర్ 25న విడుదలవ్వగా,డిసెంబరు 23న జీ5 ఓటీటీలో విడుదలైంది.

## కథ
శ్రీపాద శ్రీనివాస్ (అల్లరి నరేష్) తెలుగు టీచ‌ర్‌గా ప్ర‌భుత్వ ఉద్యోగం చేస్తుంటాడు. నలుగురికి సాయం చేసే గుణం ఉన్న మనిషి. ఎన్నికల విధుల్లో భాగంగా మారేడుమిల్లి గిరిజ‌న‌ ప్రాంతానికి వెళతాడు. గిరిజన గ్రామాల ప్రజలు తమ కష్టాలను ప్రజా ప్రతినిధులు, ప్రభుత్వం పట్టించుకోవడం లేదని అందుకని ఓటింగ్‌లో పాల్గొన‌కూడ‌ద‌ని  నిర్ణ‌యించుకుంటారు. దింతో శ్రీనివాస్ వారికీ సర్ది చెప్పడంతో వాళ్ళు ఎన్నికల్లో ఓటు వేస్తారు. ఎన్నికలు పూర్తయ్యాక బ్యాలెట్ బాక్సులతో వెళ్తున్న అధికారులను కండా (శ్రీతేజ) కిడ్నాప్ చేస్తాడు. అధికారుల‌ను కండా కిడ్నాప్ చేయ‌డానికి కార‌ణం ఏమిటి? ఆ కిడ్నాప్ వెనుక ఎవ‌రున్నారు?  కిడ్నాప్ అయిన అధికారులను విడిపించడానికి ప్రభుత్వం ఏం చేసింది? చివరకు ఏం అయ్యింది?  అనేదే మిగతా సినిమా సినిమా.

## నటీనటులు
*అల్లరి నరేష్
* ఆనంది
* వెన్నెల కిషోర్‌
* రఘు బాబు
* శ్రీతేజ్ 
* ప్రవీణ్‌
* సంపత్ రాజ్
* కామాక్షి భాస్కర్ల

## సాంకేతిక నిపుణులు
*బ్యానర్: జీ స్టూడీయోస్‌, హస్య మూవీస్ 
*నిర్మాత:  రాజేష్‌ దండు 
*కథ, స్క్రీన్‌ప్లే, దర్శకత్వం: ఏ.ఆర్ మోహన్‌ 
*సంగీతం: శ్రీ చరణ్ పాకాల 
*సినిమాటోగ్రఫీ: రామ్ రెడ్డి  
*ఎడిటర్: చోటా కె. ప్రసాద్
*ఆర్ట్ డైరెక్టర్: బ్రహ్మ కడలి 
*మాటలు: అబ్బూరి  రవి
*ఫైట్స్: పృథ్వీ
*పాటలు: కాసర్ల శ్యామ్, శ్రీ మణి, అబ్బూరి రవి
*కోరియోగ్రఫీ: శేఖర్, విజయ్

## మూలాలు
తాటి బెల్లం

పామ్ షుగర్ అనేది ఏదైనా రకమైన తాటి చెట్టు నుండి తీసుకోబడిన స్వీటెనర్. పామ్ షుగర్ కొన్నిసార్లు కొబ్బరి లాగా ఉంటుంది.

## రకాలు
పామ్ షుగర్  ప్రధాన వనరులు పామిరా, ఖర్జూరం, నిపా, చక్కెర, కొబ్బరి పామ్‌లు. 

**పామిరా పామ్** ( *బోరాసస్* .) ఆఫ్రికా, ఆసియా ,న్యూ గినియాలో పండిస్తారు. చెట్టుకు గడ్డి వేయడం, టోపీ తయారీ, కలప, వ్రాయడానికి ఉపయోగించే పదార్థంగా ఇంకా  ఆహార ఉత్పత్తులలో ఉపయోగించడం వంటి అనేక ఉపయోగాలు ఉన్నాయి. పామ్ షుగర్ పువ్వుల నుండి సాప్ ('టాడీ') నుండి ఉత్పత్తి అవుతుంది.**ఖర్జూరంలో** *[[ఖర్జూరం|ఫీనిక్స్ డాక్టిలిఫెరా]]* *[[ఈత చెట్టు|పి. సిల్వెస్ట్రిస్]]* అనే రెండు జాతులు ఉన్నాయి రెండూ పామ్ షుగర్  మూలాలు. ఇవి  ఆసియా, ప్రధానంగా పాకిస్తాన్ ,భారతదేశానికి చెందినవి  వీటితో  ప్రధానంగా ఖర్జూరం కోసం సాగు చేస్తారు. పామ్ షుగర్ చెట్టు రసం నుండి తయారవుతుంది.

**కొబ్బరి పామ్** ( *కోకోస్ న్యూసిఫెరా* ) దాని పువ్వుల రసం నుండి కొబ్బరి పామ్ చక్కెరను ఉత్పత్తి చేస్తుంది. ఇది భారతీయ పసిఫిక్ మహాసముద్రాల తీర ప్రాంతాలలో పెరుగుతుంది. ప్రధాన సరఫరాదారులు థాయిలాండ్, ఇండోనేషియా , ఫిలిప్పీన్స్.

## ఉత్పత్తి
పామ్ షుగర్ సేకరించిన రసాన్ని చిక్కబడే వరకు ఉడకబెట్టడం ద్వారా ఉత్పత్తి అవుతుంది.    ఉడకబెట్టిన రసాన్ని పామ్ సిరప్‌గా అమ్మవచ్చు. ఇది సీసాలు లేదా టిన్లలో విక్రయించబడుతుంది కాలక్రమేణా చిక్కగా  స్ఫటికంలా అవుతుంది.ఉడకబెట్టిన రసాన్ని కూడా ఉండలు గా  చేసి ఇటుకలు లేదా కేకుల రూపంలో విక్రయించవచ్చు. ఇది ఇండోనేషియా *గులా అరేన్* లాగా బంగారు గోధుమ రంగు నుండి ముదురు గోధుమ రంగు లేదా దాదాపు నలుపు రంగులో ఉంటుంది. 

## వాడకం
ఆసియా,  మధ్యప్రాచ్యం  ఉత్తర ఆఫ్రికా అంతటా ఉపయోగించే తీపి , రుచికరమైన వంటలలో పామ్ షుగర్ ఒక మూలవస్తువు. 

## స్థానిక రకాలు
పామ్ షుగర్ అనేక పేర్లలో  అనేక రకాలుగా పిలువబడుతుంది, దాని పదార్ధం, ఉత్పత్తి పద్ధతి లేదా ప్రాంతంపై ఆధారపడి ఉంటుంది. దీనిని  అంటారు (జావానీస్ చక్కెర) ఇండోనేషియాలో,    మలేషియాలో. ఇండోనేషియాలో పామ్ షుగర్ పేరుపై నిర్దిష్ట వ్యత్యాసం ఉంది; కొబ్బరికాయతో తయారు చేస్తే  అంటారు లేదా  (ఎర్ర చక్కెర),  మరోవైపు  (అరెన్ షుగర్) పామ్ షుగర్‌ని సూచిస్తుంది, ఇది ప్రత్యేకంగా అరెన్ పామ్ ఫ్లవర్‌బడ్స్  రసం నుండి తయారు చేయబడుతుంది.  మట్టి సువాసన  లోతైన తీపిని కలిగి ఉంటుంది, ముదురు రంగు  పోలి ఉంటుంది,  లేత రంగును కలిగి ఉంటుంది. 

## ఇది కూడ చూడు
కొబ్బరి పంచదార - కొబ్బరి పామ్ పువ్వు మొగ్గ కాండం నుండి ఉత్పత్తి చేసిన పామ్ షుగర్ ఖర్జూర చక్కెర - ఖర్జూరం నుండి సేకరించిన చక్కెర బెల్లం - శుద్ధి చేయని చెరకు చక్కెర

## మూలాలు

వర్గం:మలేషియన్ వంటకాలు
వర్గం:పంచదార
వర్గం:సింగపూర్ వంటకాలు